Global Voices Aymarata » China markan wawanakax awk taykanakarux uñjañapapuniwa · Global Voices Aymarata » Print\nJaqukipäw uñt'ayata/apkatata 14 Willka kuti phaxsi 2013 8:55 GMT 1\t · Qillqiri Abby Liu (es) ukan jaqukipiri\tLourdes Sada, Martha Valencia Intimayta\nCategoria-naka: Asia Oriental, China, Citizen Media, Derecho\nChina markanx mä kamachiw lurt’asiwayi kunalaykutix jilir wawanakax awk tayk tumpapxañapawa.\nChina markanx awk taykar uñjañax ukhamarak yaqañas mä sarawjamawa kunapachatix jan ch’amanixapxi ukhaxa. Jichhurunakanx yaqha kastaxiw wayn tawaqutakix jakañaxa ukat jupanakax utjawipanak jaytjanukxapxi, yatxatawi ukhamarak munasiripampi uksatuqir sarawayxapxi. Aka machaq kamachix wawanakan awk tayka jan armt’asis uñjapxañapatakiwa. Maysa tuqitx aka kamachix janipi qhananchkitixa, mä phaxsin qawqx kutis jilir tatanakaxtumt’atapxaspa ukatx jan tumpt’atapxaspax ukhax kunas jupanakamp lurt’ataspa.\nAka kamachix lurt’asiwayiw kunalaykutix Chinan markachirinakax jank’akiw chuymaniwaytapxi akham sapa wawanakan amuyupata. The journal  [en]yatiyawayiwa, Aka 2013 maranx, Oficina Nacional de Estadística yatxatawapxiwa, 194 waranq jaqinakaw suxta tunt maranipxi,\nUkhamarakiw, aka 2012 maranxa, awk tayk payllawix manuruw mantaski2,9 waranq waranq lip’ichiru  [en]. Chinankir waynanakax awk taykanakar payllawipanakatak gubiernur yanapt’añ asxarapxi.\nMachaq kamachix sawkanak aptasiwayi aka web de microblogs ukatuqina, Sina Weibo ukanx walja jaqinakaw aka machaq kamachitx sawkasipxana, awk taykar tumpañax janiw mä kamachimp asxarayataspxati jan ukasti sapa maynin chuymatañapawa. Waynanakax sapxiw janiw pachax utjkiti sasa, yaqhipanakax sapxanw aka kamachinakax janiw chinu payllaw puqhayañatakikiti.\n«Zhuomo Xiansheng» qillqt’awatanaw  [zh] suma chuymampi:\njaqinakan jakawipanx utjañapaw munasiña. Suma chuymaw utji kamachiptayañataki: akampix walisun jakapxam sisksnas ukhamaw mä parijaruxa kunapachatix jaqichataxapxi ukhaxa.\nKamachinak uñakipirix Yang Lei qillqantatanawa  [zh] akham munasiña:\nkunjams kamachirjama phuqhapxaspha.sañani,churaspachaniti chuyman awkinakaru mä makina ukam yatiñataki\n“Yu linfeng” yatiyanwa  [zh] jan wawanakax chuyman awkinakar uñjapxatapat ukataw akaa kamachix uñstawayi:\npayllawix gubienunkir jaqinakatakakiwa, jilpachan jaqinakatakix janiw payllawinipkiti suma jakañataki.\nTelevisióntuq yatiyawinak uñacht’ayirix Baoying amuykipiwa  [zh]kamachix mä kunakaspas gobiernutx ukham janiw kuns yatiñ munkiti:\nkamach apruwt’ataxatapat, [gobiernux ]yatiyiw markachirinakatakix wali askiw aka kamachixa.\nMä qillqtàw aka ifeng news concluye  [zh]:\nmachaq kamachix iyawsatapatx inas walt’aychispa utjawinakana, ukhamat wayn tawaqunakax awk taykanakar tumpapxañapataki.\nURL to article: https://aym.globalvoices.org/2013/07/5969\n 2,9 waranq waranq lip’ichiru: http://www.businessweek.com/articles/2012-08-09/chinas-brewing-pension-crisis


Bible in one year - Aymara Bible 1997 - April 20\n1. Qhä urusti Deborampi, Barac sata, Abinoam sat chachan yokapampisti k'ochupjjänwa aqham sasa:\n2. “Diosaru takeni yupaychapjjam, Israel marcanjja utjasquiwa janc'aqui nuwasiri chachanacajja; uqhamarac marca taypinjja utjasquiwa nuwasiñataqui jawsataru ist'iri chachanacajja.\n3. ¡Juma reyinacajja, ist'apjjeta! ¡Juma jilïr apnakerinacasa, ist'apjjaraquita! ¡Nayajj, Diosaruw k'ochöjja! ¡Nayajj, Israelan Diosaparuw k'ochöjja!\n4. “Dios Tata, Seir sat chekat mistuwaycta ucqhasti; uqhamarac Edom sat chekaru sarcta ucqhajja, orakes qhathatïnwa, alajjpachasti chhijthaptaraquïnwa; kenayatsa jalluraquiw purintaraquïna.\n5. Juman nayrakatamansti, Dios Tata, juman nayrakatamansti Israelan Diosapa, kollunacasa, Sinaí sat kollusa qhathatipjjänwa.\n6. Samgar sata, Anat sat chachan urunacapana, uqhamarac Jael satan urunacapanjja, saririnacajj thaquimatjja armasipjjänwa, jupanacajj jan wali thaquiruw sarapjjäna.\n7. Israelitanacan utanacapasti take apanucutaw uñjasïna. Ucampis ¡naya Deborajja sayt'twa, israelitanacan mä taycapjama!\n8. “Takenisa yakha machak diosanac ajllisipjjäna, cunapachatejj marca puncuna nuwasiñajj utjqui ucqhajja, janiw uñjascänti mä escudosa, ni mä lanzasa pusi tunca waranka israelitanac taypinjja.\n9. “¡Nayajj take chuymajjwa churta, Israelan jach'a jilïrinacapatjja, uqhamarac marcajjancqui uca jakenacatsa, jupanacasti nuwasiñatac jawsatajj mäquiw ist'asipjje! ¡Diosaru takeni yupaychapjjam!\n10. “Arsupjjamay jank'o asnor konjjatatanaca, asqui uñjañatac konuñan konurinaca, uqhamarac jumanaca saririnacasa.\n11. ¡Cawqhantejj uywanacajj um umapqui uca taypin platillonacan suenapampi chica Diosan atipjatapjja arnakapjjam; uqhamarac Israelan utanacapan atipjatapsa!\n12. “¡Sartasim, Débora, sartasimaya; sartasim mä k'ochu k'ochuñataqui! ¡Jumasti, Barac, Abinoam chachan yokapa, sartasim preso catuntatanacama apasjjañataqui!\n13. “Ucampis israelitanacajj sarakanipjjänwa, ch'amaninacampi nuwasiñataqui; nayäpanwa Diosan tamapajj sarakanipjjäna, nuwasir jutir jakenacampi nuwasiñataqui.\n14. Efraín satan yakhep jakenacapasti valle chekaruw sarakanipjjäna, jupanacan khepapsti Benjaminanquir tamaraquiw sarapjjaraquïna, Maquir sat chekatsti jilïrinacapajj sarakanipjjänwa, Zabulonanquiritsti jilïr apnakerinacaparaquiw sarakanipjjäna.\n15. Deborampi chicasti sarapjjänwa Isacar satäqui jilïrinaca, Isacar satasti, Barac sat chachar yanapirejja jupan khepapatjja valleruw saraktapjjäna. “Ucampis Rubenan tamapansti, utjiwa take chuyma amtäwimpi sayt'ir chachanaca.\n16. ¿Cunatsa kheparapjjta ovejanac taypiru, awatirinacar ovejanacap jawsir ist'asinjja? ¡Rubenan tamapa taypinsti, utjiwa jach'a jakenacajj chuymanacapan ajjsaririnaca!\n17. “Galaad satasti Jordán jawirat mayscataruw kheparjje, Dan satajja barconacampi chicaraquiw kheparjjaraqui, Aser satasti jawir thiyaruraquiw kheparjjaraqui, uca chekatsti janiw cawcsarusa onjjtcjjeti.\n18. Ucampis pampata alto chekanacansti Zabulonampi, Neftalí satampisti niyapiniw jacañanacapsa apt'asipjje.\n19. “Ucampis reyinacajja jutapjjewa Taanac sat marcaru, Meguido sat marcan umanacap jac'aru. Cananeonquir reyinacasti jutapjjänwa amtata nuwasiñataqui, ucampis jupanacajja janiwa kollksa, ni cuna casta kamirïña yänacsa apasipcänti.\n20. Warawaranacasti alajjpacha altotwa Sísara chachataquejj nuwasinipjjäna.\n21. Jichha jawirasa, nayra jawirasa, uqhamarac Cisón sat jawirasa take jupanacaruw chhaktayi. ¡Ucampis jumajja ch'amaninacarojja janiw arsuycätati!\n22. “Caballonacaru uchatäpqui uca casconacasti walipuniw chhollokepjje caballonacas thokhonacapqui ucqhajja.\n23. Diosan angelapasti yatiyiwa: ‘¡Meroz sat marcjjaru, uqhamarac ucan jaquirinacjjarusti jutaniwa mä jach'a maldiciona!’ sasa. Jupanacasti janiw jutapquiti Diosan yanapapampejja, cunjämtejj Diosan yanapata ch'amaninacajj jutapqui uqhamjja.\n24. “Heber sat quenitan Jael sat warmipasti, ¡bendicitäpan take warminac taypinjja! Uqhamaraqui, ¡bendicitäpan campamento utanacanquir warminac taypinsa!\n25. Sisarajj uma mayipansti, Jael warmejj leche churi. ¡Poktat lechwa churi mä suma jach'a tazaru!\n26. Uccañcamasti ch'eka amparapampisti mä ch'acurwa catu, cupi amparapampejj irnakarinacana martilloparaqui caturaqui, ucatsti Sisararojj ucampi p'eketa jisctasinwa p'ekepa ch'iyji, ucatjja p'eke parapataracwa uca ch'acurumpi lek'entaraqui.\n27. Ucatsti Sisarajja, Jaelan cayupa jac'aruwa jakotattäna, uqhamarac wali usutap laycojja orakeru jakotattäna. Cawqharutejj jakotatcqui ucqharuwa jiwäna.\n28. “Uccañcamasti Sisaran mamapajj wali llaquitawa uta ventanar jac'achasisajj säna: ‘¿Cunatsa carropajj jan janc'asa purinpacha? ¿Cunsa lurpacha guerrar saraña carropajj jichhacama?’ sasa.\n29. Ucampis yakhepa ch'iqhi warminacasti uqham ist'asinjja arusjjatapjjänwa, uqhamarac jupa sapaquisa parlasiraquïnwa:\n30. ‘Inasa cuntejj guerrana gananipqui ucanaca jaljasisipcchi. Maya, jan ucajj paya warmi sapa maynitaqui, Sisarataquisti suma coloranacat lurat telanaca, maya jan ucajj paysa, uqhamarac walja coloranacampi bordatäqui ucsti atipjirina cuncapataquiraqui’ sasa.\n31. “¡Dios Tatitu, uqhama tucjatäpana jumaru take uñisirinacajja, ucampis jumaru take munirinacasti waliraqui khanapjjpan cunjämtejj intejj khanqui uqhama!” Uca khepatsti uca orakenjja samarañaw utjäna pusi tunca maranaca.\n1. Israelitanacasti Diosan uñjcatajja cunayman jan walinacwa lurapjjäna. Ucatsti Diosajja pakallko maranacawa madianitanacan apnakatäñaru catuyäna.\n2. Ucampis madianitanacana wali t'akhesiyata uñjasisasti, israelitanacajj ajjsarañatjja imantasiñwa lurasipjjäna kollunacaru, orak p'iyanacaru, yakha jan uñjcañ chekanacaru jan jicjjatayasiñataqui.\n3. Ucampis cunapachatejj israelitanacajj cunsa yapuchasipcäna ucqhajja madianitanacasa, amalecitanacasa, uqhamarac inti jalsu toket jutiri jakenacasa nuwantapjjänwa.\n4. Jupanacasti israelitanacan orakeparu jutasinjja, yapunaca tucjapjjäna Gaza sata chekacama. Israelitanacataquisti janiwa cuna mank'añsa jaytapcänti, ni ovejanaca, ni vacanaca, ni asnonacsa.\n5. Jupanacasti utanacapampi, uqhamarac walja uywanacapampi jutasinwa take cunanaca tucjayapjjäna. Walja camellonacampi jutasinsti, walja t'ijut'ijunacjamaw jutapjjäna.\n6. Uqhama madianitanacan luratasti, israelitanacajj wali pist'ayasiñanwa jacasipjjäna, ucatsti Diosaruwa yanapa mayisipjjäna.\n7. Cunapachatejj israelitanacajj Diosaru arnakasipjjäna madianitanacat khespiyañapataqui ucqhajja,\n8. Diosasti mä profeta qhithäna, ucatsti sänwa: “Israelan Dios Tatitupajj aqham siwa: ‘Nayawa jumanacarojj Egipto marcata irpsunipjjsma, cawqhantejj t'akhesisa sirvisina jacapcäyäta ucatjja.\n9. Janiwa egiptonquir jakenacatacjja khespiyapcsmati jan ucasti take jumanacar t'akhesiyirinacatwa khespiyapjjsmajja. Jupanacarusti jumanacan uñjcatawa alisnuctjja, uqhamaraqui orakenacapsa jumanacaruraqui churapjjaracsma, sasa.\n10. Ucatsti sapjjaracsmawa: ‘Nayätwa jumanacan Diosamajja, uca laycusti janiwa amorreonacan diosanacaparojj ajjsarapjjätati, cawquïr orakentejj jichhajj jacapcta ucanjja; sasa. ‘Ucampis jumanacajj janiw ist'apquistati’ ” sasa.\n11. Ucatsti Diosana mä angelapajj jutasinjja Ofra sat chekansti encina sat koka patjjaruw kont'asïna. Aca orakesti Joás sat chachancänwa, jupajj Abiezer sat familianquirïtap laycu. Gedeón sat Joás sat chachan yokapasti mä jamasa chekanjja trigo thalascäna, cawqhantejj uvanaca taquipjjerïcäna vino lurañataqui ucqhana, jani madianitanacampi uñjayasiñataqui.\n12. Diosan angelapajj uñstasinjj sänwa: —¡Diosajj jumampïsquiwa, ch'amani, jan ajjsarir jake! —sasa.\n13. Ucatsti Gedeonajj saraquïnwa: —Tata, perdont'ita, Diosatejj nanacampïscchi ucajja, ¿cunatsa aqhama jan walt'añanacajj juti? ¿Cawquinquisa take milagronaca luratanacapajja, cawquïr luratanacapatejj nanacan nayra awquinacajjajj parlapquitu Diosawa Egipto marcatjja irpsunistu sasa ucajja? Diosasti nanacat armt'asisa apanucusasti madianitanacana t'akhesiyatäñaruw catuyapjjetu —sasa.\n14. Diosasti uñcatasinjja sänwa: —Kawkhatejj ch'amamajj utjqui ucampi israelitanac khespiyir saram madianitanacan t'akhesiyatäñata. Nayawa jumarojj qhithascsma —sasa.\n15. Ucampis Gedeonajj wastatampiw saraqui: —Tata, mayampiw achict'assma perdont'aquitaya, ¿cunjämarac nayasti israelitanacar khespiyiriststi? Nayana familiajjasti wali pobrequiwa Manasés sat tribu taypinjja. Uqhamarac nayajj sullcaquïtwa familiajj taypinjja —sasa.\n16. Diosasti sascaquïnwa: —Lurätawa, nayawa jumampiscäjja jumasti atipjätawa madianitanacarojja cunjämtejj qhitisa mä sapa jakeru atipjqui uqhama —sasa.\n17. Gedeonasti wastatampi sascaquïnwa: —Nayatejj juman qhuyapt'ayasiñama jicjjatsta ucajja, mä uñacht'äwi churita chekpachana jumajj nayampi parlatama yatiñajjataqui.\n18. Tata, achict'assmawa janiquiy acat sarcamti nayan cutt'aniñajjcama, nayasti muntwa jumaru mä ofrenda loktaña —sasa. Diosasti saraquïnwa: —Nayasti acata suyämawa cutt'aniñamcama —sasa.\n19. Gedeonasti sarasinjja waquicht'anïnwa mä cabrito, uqhamarac pä tunca libra jac'utsti jan levaduran t'ant'a. Ucatjja aychanacjja mä canastaruw uchäna, caldsti mä phuqhururaqui. Uqham waquicht'awayasinsti cawqhanccäntejj angelajj ucqharuw apäna loktañataqui.\n20. Diosan angelapasti saraquïnwa: “Aychanacampi, jan levaduran t'ant'anacampjja mä kala janqha patjjaru ucham, ucjjarusti caldompiraqui waraquipam” sasa. Ucatsti Gedeonajj cunjämtejj angelajj sisqui uqhamwa luräna.\n21. Ucat angelajja aychanacampiru, t'ant'anacampirojj amparapancqui uca thujrumpiw ayjjatäna, ucatsti uca kala janqharatjja ninaw mistsunïna aychanacsa, t'ant'anacsa take naqhantäna. Uccañcamasti Diosan angelapajj Gedeón jac'atjja chhactawayjjänwa.\n22. Gedeonajj Diosan angelapätapa amuyasinsti sänwa: —¡Dios Tata! ¡Nayasti Diosan angelaparojj ajanuy ajanuw uñcatjja! —sasa.\n23. Diosasti saraquïnwa: —Jan ajjsaramti, janiw jiwcätati. Nayana samarañajja catokam —sasa.\n24. Ucatsti Gedeonajja mä altarwa Diosataqui waquicht'i ucarusti suticharaquïnwa “Diosawa samarañajja” sasa. Aca altarasti Ofra marcancasquiwa, Abiezer sat familian marcapana.\n25. Ucampis uca arumpacharaquiw Diosajj, Gedeonaru saraquïna: —Awquiman vacanacapatsti mayïri orko vaca catum, maysti pakallko marani orko vacäquis ucaraqui, ucjjarojj awquimana Baal sat diosapan altarapa allthapiraquim, uqhamarac uca Baal diosan altarapa jac'ancqui uca koksa qhuchthapiraquim.\n26. Sayt'asiñ kollu patansti Diosamataqui mä altara luram. Ucatsti payïri orko vaca catusinsti uca patjjaru mä wilanchäwi sacrificio loktita. Qhuchthapcta uca ajjsarata koka lawanacampiw loktitäta —sasa.\n27. Ucatsti Gedeonajj tunca sirvirinacapampejj cunjämtejj Diosajj sisqui uqhamaruw luräna. Jupasti janiw urojj lurcänti jan ucasti arumaquiw luräna awquipana familiaparu, uqhamarac marcanquir jakenacaru ajjsarasina.\n28. Khepa arumarji khantatisti marcanquir jakenacajj sartasinsti uñjapjjänwa Baal sat diosan altarapajja allthapita, uqhamaraqui uca altara jac'ana ajjsarata kokasa qhuchthapita uqhama. Uca quipcaraqui uñjapjjänwa machak altararu mä orko vaca sacrificio loktata.\n29. Ucatsti maynit maynicamaw jisct'asipjjäna: “¿Qhitisa uqhama lurpacha?” sasa. Ucampis wali thakhasa jiscjjatasinjja yatjjatapjjänwa Joás sat chachan Gedeón yokapa luratapa ucatsti sarapjjänwa Joasan uca.\n30. Purisasti sapjjänwa: —¡Irpsunim uca yokamaru, jiwayapjjäwa. Jupawa Baal sat diosan altarapa allthapi, uqhamarac uca altar jac'ancqui uca ajjsarat koksa qhuchthapiraqui! —sasa.\n31. Ucampis Joás chachajja jutapqui uca jakenacarojj sänwa: —¿Jumanacasti Baal diosatti sayt'asipjjäta, uqhamarac jupat arjjatasisach nuwasipjjäta? ¡Uqhamasti qhititejj Baal diosaru arjjataña munchi ucajj jichha khantatpacha jiwpan! Baal diosächi ucajja jupa pachpa arjjataspan, uca tucjat altarajj jupancänwa —sasa.\n32. Uca urutsti Gedeonarojj Jerobaal sasaw sutichapjjäna, ucampis sapjjaraquïnwa: “Baal diosajj arjjataspan” sasa, Gedeonajj Baal diosan altarapa tincthapiyatap laycu.\n33. Ucatsti take madianitanacampi, amalecitanacampi, inti jalsu tokenquirinacampejja mayaqui tantacht'asisawa Jordán jawira maqhatcatanipjjäna. Ucatsti Jezreel sat valleru kamnokapjjäna.\n34. Ucampis Diosan ajayupawa Gedeonjjaru jutäna, ucatsti jupajj mä ovejan maysa wajjrapa llamct'äna Abiezer satan familiapanquirinacajja jupampi mayachasipjjañapataqui.\n35. Ucampis qhitharaquïnwa yatiyirinaca jawsaniñapataqui Manasés, Aser, Zabulón, Neftalí sat tribu tamanquirinacaru jupampi mayachasipjjañapataqui.\n36. Gedeonasti Diosarojj saraquïnwa: “Jumatejj nayaru yanapchitäta Israel marcamaru khespiyañataqui, cunjämtejj juma pachpa siscta uqhamarjama ucajja.\n37. Nayasti jichha arumajj mä jisc'a ovej lip'ichi uchawayäjja trigo jawk'añäqui uca chekaru. Arumarji khantatitejj uca jisc'a lip'ichejj ch'aranäni, orakesti wañaquiraquïni ucajja, nayasti yatïwa jumajja nayaru yanapitätawa Israel marcaru khespiyañataqui, cunjämtejj juma pachpa siscta uqhamarjama” sasa.\n38. Uqhamapuniw lurasïna. Gedeonasti wali alwata sartasinsti, uca lip'ichitjja mä taza phokha umwa ch'iwrsüna.\n39. Ucampis Gedeonajj sascaquïnwa: “Dios Tata, janiw colerasïtati nayana wastatampi yant'atajjata, mayampi suma yatiñajjataqui. Jichha cutinsti lip'ichejja wañaquiscpan, orakesti jurïpan” sasa.\n40. Uca arumasti Diosajj uqhamwa luräna. Khepa arumarji alwatasti lip'ichejja wañaquiscänwa, orakequiw wali jurïnjja.\n1. Takpach marcanaca, aca arunac ist'apjjam, acapachan jaquirinaca, sum ist'apjjam:\n2. jan yäkat jakenaca, aytat jakenaca, kamir jakenaca, jan cunan jakenaca.\n3. Lacajjajj yatiñ cancañampiw arsuni, amuyt'äwinacajjajj wali amuyt'cayäniwa;\n4. säwinac ist'añaruw uchasï; chuymajjan imantat arunacsti arpamp chicaw arsuraquï.\n5. ¿Cunatarac jan wali urunac jutquipan ajjsarascästi? ¿Cunatarac timanacajjan muyuntat jicjjatasisast ajjsarascästi?\n6. Jupanacajj yänacaparuw chuymap uchapjje, kamir cancañapat jach'a jach'ajj tucupjjaraqui,\n7. Janiw qhitis jupa pachpajj khespiyascaspati, janiraquiw khespiyasiñataquejj Diosar kollk churapcaspati.\n8. Jaken jacañapajj wali jila alaniwa, janiw cunas alañataquejj cunjjatcaspati,\n9. wiñay jacañapataqui, jiwañat khespiñapataqui.\n20. Pobrenacasti jake masipansa uñisitawa, ucampis kamirejj wali munataraquiwa.\n21. Qhititejj jake masipar jisc'achqui ucajja, juchwa luri, ucampis, ¡cusisiñaniwa qhititejj pobre jaketa qhuyapayasqui ucajja!\n1. Takeniw impuesto cobririnacampi, juchararanacampejj Jesusar jac'achasipjjäna ist'añataqui.\n2. Ucatwa fariseonacampi, ley yatichirinacampejj juparojj c'umipjjäna: —Aca jakejj juchararanacaruw catoke, ucanacampiraquiw mank'e —sasaw sapjjäna.\n3. Ucatwa Jesusajj aca uñtasïw toke yatichäna:\n4. “¿Qhitis jumanacatjj patak ovejanïsajj, may chhakatïpanjj, llätunc tunc llätuncani pampar jaytawayasajj, janejj chhakat ovej thaktïr jicjjatañcam sarcaspajja?\n5. Jicjjatjjasinsti cusisitaw callachipjjaru apasinjje.\n6. Utar purjjasinsti take amigonacapa jawsthapisi, uqhamarac uta jac'anacapsa ucat saraqui: ‘Cusisipjjam nayampi, chhakatäcäns uca ovej-jja jicjjatjjtwa’ sasa.\n7. Sapjjsmawa, uca pachpawa alajjpachanjj juc'amp cusisiñajj utji mä juchararan arrepientisitapatjja, llätunc tunca llätuncani asqui jakenacajj jan cunats arrepientisipjjañapajj utjqui ucanacat sipansa.\n8. “¿Jan ucajj, qhiti warmich tunca sencill kollkenïsajj may chhakayasinjj jan lampar khantayasisajj wali amuyumpi utap pichsusquejj jicjjatañcamajja?\n9. Jicjjatasasti amiganacap jawsthapisi, uqhamarac uta jac'anacapsa, ucat jupanacarojj saraqui: ‘Nayamp chic cusisipjjam, chhakatäcän uca kollkjja jichhajj jicjjatasjjtwa’ sasa.\n10. Sapjjsmawa, uqhamaraquipï cusisiñajj Diosan angelanacap taypinjj utjejja mä juchararan arrepientisitapatjja.”


2 Corintios 5 - Holy Bible [Aymara Bible 1997] - (2Cor 5)\nJiwasanacajj acapachan tucusir utjamätanwa, apnakañ carpjama ucajj janiw wiñayataquïquiti; ucampis yattanwa take acanacatejj tucusjjanejja, Diosajj waquicharapistuwa alajjpachana wiñay uta, ucasti janiw jakenacan amparapamp luratäquiti.\nUcatpï aca utan jaccasajj ayktanjja, muntanwa mäpit uca alajjpach utaru sarjjaña.\nUca jacañampisti isimpjamaraquiw isintayatäñäni jan k'alaläscañasataqui.\nAca oraken jaccasajja t'akhestanwa, ucatsti aykoractanwa. Janiw k'alaläña munctanti, jan ucasti isthapitäñwa muntanjja, uqhamata cunatejj jiwirïqui ucajj machak jacañampi chhaktayatäñapataqui.\nAcataquisti Dios pachparaquiw waquichistu, Kollan Ajayu churaraquistu cuntejj catokcañäni uca chekpachan catokañasataqui.\nUcatpï iyawsañampi jacasctanjja, yatiractanwa janchisan jaccasajja, janïraw alajjpachan Tatitump chicäctanti.\nUcataracwa Diosataquejj sum sarnakañ muntanjja, janchisan jaccasinsa jan ucajj jiwjjasinsa.\nUcatpï, nanacajj Tatitur ajjsartirinacjamajja, jakenacarojj amuyt'ayañ munapjjtjja. Ucampis Diosajj yatjjewa cunäpctï nanacajj ucjja, uqhamaraqui jumanacas yatipjjaraquismaw cunäpctejj nanacajj ucjja.\nJaniw nanacpachati jach'achasipctjja, jan ucasti jumanacan nanacjjat c'uchiquïpjjañanacamataquiw parlasipcsma, uqhamata qhitinacatejj jupanacpachata jach'a jach'a tucupquejj uca jakenacar arusjjatapjjañamataqui. Uca jakenacasti jaken uñnakapatacwa cusisipjjejja, janiraquiw cunatejj jaken chuymapan utjquis ucjja yatipquiti.\nLokhenacjamäpjjsttejja, ucajj Diosataquiwa. Janitejj lokhenacjamäpcstjja ucasti jumanacataquiraquiwa.\nCriston munasiñaparaquiw jariyapjjetu, maynin takenitaqui jiwatap yatjjasina, ucataracwa takenisa jiwapjjaraqui.\nCristojj takenitaquiw jiwi, qhitinacatejj jacasipqui ucanacajj jan jupanacpachataqui jacjjapjjañapataqui, jan ucasti Cristotaqui jacjjapjjañapataqui, jupanac laycu jiwasina jactqui ucataqui.\nUcataracwa nanacajj jan qhititsa cunjämäquitejj aca orakenjja uqhamar lup'cjjapjjti. Nayrajj aca oraken Cristor janchin uñt'apcchïyät ucasa, janiw jichhajj lup'cjjapjjti cunjämäcäntejj jupajj uqhama.\nTake acanacsti Dios quipcaraquiw luri, jupampisa sumancthapiyjjaraquistu ucatsti Cristo tokew, takenirus Diosampi sumancthapiyañ arunac loktañwa jaytaraquistu.\nDiosajj acapachampejj Cristo tokwa sumancthapiscäna, jakenacan juchanacapat jan amtasisa. Jiwasarusti uca sumancthapiñ arunacwa jaytawayaraquistu mayninacar churañasataqui.\nUqhamajj Diosan qhitanacapjamawa jumanacar jutapjjsma, Dios quicpas jumanacar achict'apquiristam nanac toke uqhama. Tatitun sutipjjaruw achict'apjjsma: sumancthapjjapjjamay Diosampejja.


Karachi markanx payïr taller de blogs de Jalaibi ukaw apasi · Global Voices Aymarata\n(es) ukan jaqukipiri\tAna Romera\nJaqukipäw uñt'ayata/apkatata 20 Qasäwi phaxsi 2015 20:29 GMT\nTukuyañatakixa, Hammad Siddiqui juparakinwa. Redes sociales ukan jupax wali uñt’atawa. Mä online jaqi uñstayäwit, redes sociales ukat «CareerGuru» chimpupat aruskipt’apxitu. Nayax llätunk puntaje uchurista. Aka yatichäwix wali aski yänak churitu kawkirinakampit nayax irnaqañ munta ukhamarak mä blog Pakistán marka layku uñstayaña amuy churarakituwa.\nTantachäwix mä Networking ukat mä musq’a shami kebabs ukanakampiw tukt’ayi shami kebabs. Jalaibi tamax taqpachaniw wal sarantayapxi. ¡jallalla jupanakataki!\nJalaibi.com com wali kusisitaw mäwkit GV uñt’atapata. Jupanakamp chamanchasïwix tamar wali kusisiyi, kunatix web ukan qilqatanakax machaq bloguero-nakar mä plataformamp yanapt’an ukhamat jupanakax qilqañ qallantapxañpataki. Wali yus pahart taqi khitinakati qilqapxan amuyunakap pasir qilqawina, uka amuyunakax jiwasan tamar irnaqaskañatak mä chiqa saräw uñachtayapxitu. ¡suyapxakiñäni!


Global Voices Aymarata » VIDEO: Kunjams juyphi pachanx phisinakax junt’ukisipki? ‘kotatsus’ ukampiwa, jaqinak pachpaki · Global Voices Aymarata » Print\nJaqukipäw uñt'ayata/apkatata 28 jallu qallta phaxsi 2016 17:45 GMT 1\t · Qillqiri Nevin Thompson (es) ukan jaqukipiri\tPilar Cortés Cárcamo, Chambi Choquemisa\nCategoria-naka: Asia Oriental, Japón, Citizen Media, Good News\nUn gato en un ‘kotatsu.’ Del canal de Youtube Kagoneko .\nJapón markarux thaya pachaw purxatayna . Aka 24 urunak lakan paxsit saraxkipanxa, Tokio markax mayïr khunxatawiw 54 maran uñjatayna. Ukhamakipanx uka khunux janiw suyt’atäkataynati, jan ukhamakipansti uka khunux thaya pachanakaw Japón markar purinxi sataynawa.\nYaqha markanakanx thaya paxsinakax omnipresente aire acondicionado ukampix sarnaqapkakiniwa, Japón markayrix janjakiwa kunjamakitix calefacción central ukax Japón markan  ukhamarak yaqha desarrollados markanakanx janiw ucht’atakiti. Ukhamatapatx walxa jaqinakax calefactores de queroseno ukhamarak kotatsu  (ukax mä lawat tiwanar mä jathi mantamp janxatat ukhamarak manqhit mä calefactor ukamp junt’uptayañapatak ucht’atatawa) ukanakampiw junt’thapisipxi.\nJaponés Fundo  sat blog ukax vídeo blog de YouTube Kagoneko (かご猫 Ｂｌｏｇ  (かご猫 Ｂｌｏｇ, blog “Gato en una caja”) ukanx ukja suma junt’urtasiwxatw yatiyäna. Vídeo blog ukax ñä sapürjamaw Japón markan phisinakxat ukhamarak , incluyendo gatos acurrucados bajo los kotatsus manqhin junt’urasiskir phisinakxats witiyunak uñajt’añatak apkant’arakitayna.\nVídeo blog Nekokago  ukar mant'apunim kuna jichha yatiyäwinakas utjaski taqi uka yatiñataki.\nURL to article: https://aym.globalvoices.org/2016/12/8492\n canal de Youtube Kagoneko: https://www.youtube.com/watch?v=62vGNTqJ2-k&feature=youtu.be\n thaya pachaw purxatayna: http://mainichi.jp/photography/\n calefacción central ukax Japón markan: http://www.japantimes.co.jp/community/2013/11/04/how-tos/warming-up-for-the-winter-chill/#.WDZvDeYrKUk


Distritos Rurales tuqinakanx q’añu t’unanakamp aynacht’ayatapxatap yatiyapxi | Radio San Gabriel\nDistritos Rurales tuqinakanx q’añu t’unanakamp aynacht’ayatapxatap yatiyapxi\nMiércoles, Mayo 22, 2019 - 16:35\nEl Alto markanx tunka pusini Distritos ukanakaw utji. Uka taypinx tunkax jach’a markanakaruw uñt’ata, ukatsti pusix ayllunakarurakiw uñt’ata, kawkhantix yapuchawimpis uywachawimpis irnaqat utjaskaki. Ukhamakipanx aka urunakanx uka tuqinakanx q’ala aynacht’ayataw q’añu t’unanakamp jikxatasipta sasinaw irpirinakap tuqix yatiyapxi, kunatix jan khitis uka q’añu t’unanak apthapitapata.\nUkampis jupanakax qhananchapxiw irpirinakap tuqix uka taypinx janiw jasakix uywanakas yapus yapuchañjaxiti sasinaw yatiyapxi. Ukampirus aunakat sarkasins jaqix ch’usatapatx jan sint’asisnaw uka q’añu t’unanakx jaqtawayapxi sasaw qhananchapxi. Akanakax jank’akiw marka irpirinakatx uñjatañapa jan ukasti usunakas sartaspaw sasaw mayipxi.


18:50 18 yap 2011 Jaqi-aru kutkatasiña contribs. subió Archivo:Walata Illampu 2.JPG (Illampu ankhumaxa Walata qhipaxankiwa. Ukatwa wali thaya uraqinaka.)\n18:41 18 yap 2011 Jaqi-aru kutkatasiña contribs. subió Archivo:Walata illampu 1.jpg (Walata (wallata) uka jisk'a ayllu jak'ankiwa Ankhum Illampuxa.)\n18:35 18 yap 2011 Jaqi-aru kutkatasiña contribs. subió Archivo:Suni Uraqi.JPG (Taqi suni uraqinakawa wali wañaki. Ukjamarusa wali suma qhanarakiwa uñatatt'asiñatakixa.)\n19:19 15 yap 2011 Jaqi-aru kutkatasiña contribs. subió Archivo:Iwij asu kallu, aymar mama.JPG (Aymar mamanakax taqi uywanakxa jaqikaspas ukjam uñjapxi.)\n00:58 15 yap 2011 Jaqi-aru kutkatasiña contribs. subió Archivo:Uruyäwi 5.JPG (Akasti mä uruyawiwa.)\n00:55 15 yap 2011 Jaqi-aru kutkatasiña contribs. subió Archivo:Marcelino Quispe, Aymara qamani 7.JPG (Jupasti Marcelino Quispe sutin jilawa, ukjamaraki jupasti qamani (yapunak uñjiri) ukjamrakitaynawa. Ukatwa pututu apt'ataski.)\n00:50 15 yap 2011 Jaqi-aru kutkatasiña contribs. subió Archivo:Mallkunaka 4.JPG (Aka tuqinsti waljan mallkunakan-mamat'allanakan tantacht'awipawa. Kjaysa Qarqa-Peñas markan mayacht'asiwayapxatayna, Tupak Katari jilan jiwatap amthapiñataki.)\n00:44 15 yap 2011 Jaqi-aru kutkatasiña contribs. subió Archivo:Mallku-Mama t'allanaka, Peñas Nov 2010, 9.JPG (Aymara sarawinak taypin kunayman sarawinakaw utji, akax mä uñacht'awiwa. Mallku-Mamat'allanakaxa taqikunatakisa aruskipt'apxapuniwa.)\n00:36 15 yap 2011 Jaqi-aru kutkatasiña contribs. subió Archivo:Juyra jupha .JPG (Akasti achuqat juyra jupha alinakawa. )\n00:31 15 yap 2011 Jaqi-aru kutkatasiña contribs. subió Archivo:Jupha alinaka.JPG (Aka jupha alinakaxa khaysa pata suni uraqinakanxa walipunirakiw achuyata ukjamarak manq'asita.)\n00:26 15 yap 2011 Jaqi-aru kutkatasiña contribs. subió Archivo:Aymara yatiqirinaka, Emmanuel 8.JPG (Emmanuel Yatintañ Utan yatiqirinakax apthapi wakicht'apxi.)\n00:22 15 yap 2011 Jaqi-aru kutkatasiña contribs. subió Archivo:Ch'uñu .JPG (Ch'uñux ch'uqit ch'uñuchatawa. Ukjamarak, ch'uñux juyphipachan ch'uñuchaña.)\n00:19 15 yap 2011 Jaqi-aru kutkatasiña contribs. subió Archivo:Aymar wayna, Edwin Quispe, apthapi.JPG (Edwin Quispe jilaxa mä aymar jilawa. Jupasti Psicopedagogia ukatuqit yatxatatarakiwa. Ukjamarus apthapix mä sarawiwa jupatakixa.)\n00:15 15 yap 2011 Jaqi-aru kutkatasiña contribs. subió Archivo:Tunta phuti, tunqu mut'i, kisu, kanka.JPG (Apthapinwa uka manq'anakaxa utjapuniwa.)\n22:54 14 yap 2011 Jaqi-aru kutkatasiña contribs. subió Archivo:Apthapi 1.JPG (Apthapi wakichäwi, khaysa Qarqa-Peñas suni patanana. )\n22:46 14 yap 2011 Jaqi-aru kutkatasiña contribs. subió Archivo:Pukaraninkiri 3.JPG (Aka mä mamawa, khaysa Pukarani markata.)\n22:42 14 yap 2011 Jaqi-aru kutkatasiña contribs. subió Archivo:Pukarani 2.JPG (Pukarani Markawa.)\n22:41 14 yap 2011 Jaqi-aru kutkatasiña contribs. subió Archivo:Pukarani 1.JPG (Pukarani markawa.)\n19:17 17 ana 2011 Jaqi-aru kutkatasiña contribs. subió Archivo:Foto 2,apthapi.JPG (Apthapiwa. Taqi ayllunakanxa mayj mayjawa atthpixa.)\n16:14 14 tay 2010 Se ha creado la cuenta de usuario Jaqi-aru kutkatasiña contribs.\nObtenido de «https://ay.wikipedia.org/wiki/Especial:Registro/Jaqi-aru»


Global Voices Aymarata » Bolivia markanx activistas digitales uñt’at jila kullakanakaw diversidad lingüística online uka uñacht’ayañatäk tantacht’asiwapxi · Global Voices Aymarata » Print\nJaqukipäw uñt'ayata/apkatata 23 Jallu qallta phaxsi 2016 21:46 GMT 1\t · Qillqiri Eduardo Avila (es) ukan jaqukipiri\tIlse Flores, Victoria Tinta Quispe\nCategoria-naka: Bolivia, Citizen Media, Digital Activism, Indígenas, Lenguaje\nMarkan Constituciónaparjamax Bolivia markan 37-ni aruw  oficiales ukham uñt’atäxi. Ukampirusa, may may arunakax sapurunjamaw ist’asi, Internet uksanx janiw uñjaskiti, español arukiw nayrankaski.\nCochabamba  markanx Pä uru yatichäwiw utjawayi , 28-ni ukat 29-ni willka kuti phaxsin 2016 maran apasi. Tantachäwix Global Voices uksat wakicht’atawa, Rising Voices qalltäwipampi, activistas digitales Gladys Camacho ukat Juan Carlos Romero, Jaqi Aru  ukat Voces Indígenas Urbanas  tamanakas ch’amancht’awapxi.\nCentro Pedagógico ukat Cultural Simón I. Patiño  uksanw jikthaptawayapxi. Aka yatichäwix yaqha tama yatichäwinwa, nayra yaqha ayatichäwinakax, México, Colombia ukat Perú markanakan apasïna.\nChikancht’asipxañapatakix mä yatiyaw uksaw jawillt’ata  khitinakatï Internet indígenas ukham sarantayapk tayka arunakap jach’anchayasin taqi jupanakatakinwa. Chikancht’asirinakax kawkïr arurus jach’anchayapxi ukat yatiqatanakap markanakapar uñt’ayapxañapatak iyawsawinipchi taqi ukanak uñjt’asaw chhijllt’awayata.\nArunakax janiw qurpanïkiti, ukhamipanstï, Bolivia markan yaqhip arunakapax anqax jak’a markanakan arst’atarakiwa. Resistencia, Argentina  uksatx mä tama activistas jupanakaw chikancht’asiwin chikancht’asiñatak mayt’awayapxi, jupanakax Qom aru arst’asipxi (Bolivia markanx Toba ukham uñt’atarakiwa)\nWakichäwinakax jilpachax luräwinakap uñicht’äwinwa. Jisnawa, Elias Ajata jilax mä blogger  El Alto markata, YouTube , SoundCloud  ukat yaqhanakamp plataformas sociales  uksan luräwinak uñstayatäna . Uñicht’ayawipanx walja jamuqanak ukat yaqha luräwinak uñstayatayatanak uñt’ayäna, Aymar Yatiqaña , ukax Facebook taman uñt’ayatänwa ukanx 8,000 jilaw chikanchasirinakapaxa. Yaqhax mä vídeo, ukaw referéndum constitucional 2016 ukatak uñstyatäna, kawkhantï chimpuntirinakax Jilïr irpiri Sullka irpirix kimsïr kutin candidatura ukham sarañapatak Jisa, Janiwa sapkän ukaw uñt’ayasïna. Video ukatakix marionetas ukaw apnaqasïna, aymarat arst’asisa khitinakatï iyawapkan janiwapkan ukanak uñt’ayasa\nYaqha activista El Alto markata, Josue Qhispi jilax aymara aru yatiqañatakiw yatichäwinak sitio Wix Aymaryaya  sutin uñst’ayatäna, ukakipkarakiw jupan Facebook tamapan  uñt’ayi.\nJaqukipäwimp yanapt’asiri, Victoria Tinta ukat Gloria Chambi jupanakax kunjamatas editoras ukat traductoras ukham proyecto de Global Voices Aymarata  uksan chikanchasipxi ukanak uñt’ayapxäna, uka proyectox yatiyäwinak español arut aymara arur jaqukipas uñt’ayi. Aka luräwinx mä proyecto piloto ukas luratarakïnwa, ukanx jaqukipäwinakatw waruqäwinakax lurasïna ukax Internet uksankarakiwa, ukakipkarakiw uka waruqäwinakx radio uksanakan ist’ayapxañapatak iyawsatäna, jisnawa Radio San Gabriel , ukampirus uka proyecto piloto uksans chikacht’asiwayarakiwa.\nCochabamba markax qhichwa marka ukham uñt’atarakiwa. San Simón Jach’a yatiqañ utax (UMSS)  aru ch’amanchañatakix plataformas digitales ukanak sarantayawayi, sisnawa plataforma multimedia de podcast en quechua,  ukax UMSS uksan uñstayatawa, Lingüística Aplicada para la Enseñanza del Idioma satarakiwa. Ukampirus pani yatichaw wakicht’irinakax Gladys Camacho ukat Juan Carlos Romero pani yatichaw wakicht’irinakax (Departamento de Lingüística de la universidad) uksan wali mayacht’atapxänwa ukatx qhichwa yatichirjamas yanapt’asipxarakïnwa. Panpachaniw may may plataformas digitales uka luräwinakapxat uñt’ayapxäna.\nCamacho kullakax Nueva York Jach’a yatiqañ utan yatiqäwipamp sarantawayi , jupax proyecto de Rimasun audio podcast.  ukan ch’amancht’awayi . Yatichaw irnaqäwipanx Romero jilax vídeo waruqatayna, qhichwa aruna, jupax mä consultorio dental uksan waruqt’atayna.\nSanta Cruz markan ayllupana, proyecto Voces Indígenas Urbanas  ukax luräwinakap uñt’ayawayarakiwa, Santa Cruz markan indígenas jakasirinakan arunakap ist’ayañ uñtayañ amtaniwa. Mä arux kunats jach’anchayañ aski ukxatawjilapachax arusita: mayn mayn chikanchasirinakaw tayka arup redes sociales  uksatuq nayrar jach’anchayapxi.\nURL to article: https://aym.globalvoices.org/2016/12/8532\n Bolivia markan 37-ni aruw : https://es.wikipedia.org/wiki/Lenguas_de_Bolivia\n Centro Pedagógico ukat Cultural Simón I. Patiño: http://centropatino.fundacionpatino.org/\n mä yatiyaw uksaw jawillt’ata : https://rising.globalvoices.org/lenguas/encuentros/bolivia-2016/convocatoria/\n Facebook tamapan : https://www.facebook.com/groups/AymarMarkasa/\n San Simón Jach’a yatiqañ utax (UMSS): http://www.umss.edu.bo/\n proyecto de Rimasun audio podcast.: https://clacsnyublog.com/category/rimasun/


1 Corintios ၁၀:၁၃\n1 Reyes ၈:၅၇\n1 Pedro ၅:၇\nTake llaquisiñanacamsti Diosar jaytapjjaraquim, jupasti jumanacatjja llaquisiraquiwa.\n2 Timoteo ၁:၇\nNayaw jumampïscta, cawquirutejj sarcät ucan imascapunïmawa, ucatsti uca pachpa orakeruw cuttayaniraquïma. Janipuniw antutcämati jan arsutajjar phokhasajja” sasa.\nUca laycuw iyawsañasampi jac'achasiñasa munasir Dios Awquisan tronoparojja, jiwasat qhuyapt'ayasiñapataqui, uqhamarac munasiñapata jiwasar yanapt'añapataqui, p'ist'ayasctan uca horasanacana.\n Casarasiñarusti takenirac respetapjjam, janirac casadöcasin yakhanacamp wachoka juchan sarnakapjjamti, Diosasti juchañchaniwa wachoka juch luririnacarojja. Janirac kollkerus munapjjamti; cunatejj utjapjjtam ucampejj cusisitaquïpjjam, Diosajj siwa: “Janiw cunapachas jaytcämati ni armt'ascämasa” sasa. Uqhamajj jichhajja, take iyawsañampiw arssnajja: “Tatituw yanapt'irejjajja; janiw cuntejj jakejj lurquitaspa ucjj ajjsarcäti” sasa.\n Take jacañamansti janiw qhitis atipañ puedcätamti. Nayaw jumampïscä cunjämatejj Moisesampïcäyätjja uqhama; janipuniw jaytcämati ni apanuccaraquïmasa. Jumasti wali ch'amani sayt'asim janirac ajjsaramti. Aca marcaru orak laquiñajj jumaruw wact'tam; ucasti nayajj: ‘Herencia churä’ siscäyata awquinacaparu ucawa. Nayasti sismawa: Ch'amani sayt'asim, ucatsti phokharaquim Moisés sirvirejjajj ley jaytawayctam take ucanacaru. Cuntï sisqui ucanacatjja janipuni maysar saranucumti, uqhamat take luräwinacamajj sumaqui sarañapataqui. Amtasipunïtaw cuntï Diosan leyi libropanjja sisqui uca, uqhamaraqui uruy arumaraquiw lup'iraquïta cuntejj librojj sisqui uca lurañamataqui. Uqhamatwa take luräwinacamajj sumaru sarani. Nayasti sismawa: Ch'amani sayt'asim, jan ajjsaramti, janirac mayjt'asimsa. Naya Tatitu Diosamaw jumampïscä cawqharutï sarcäta ucqhanacana” sasa.\n“Jumasti, nayan uñisirejja marca, aynacht'atajjatjja jan cusisimti, aynacht'atatsa sartascaquïwa. Lajja ch'amacas muyuntitpan ucasa, Tatituw khanajjajja.\nTatitojj janiw marcaparojj apanuccaniti, janiraquiw jupanquirinacarus jaytanuccaniti.\nLlamp'u chuymanïma satajj-jja ist'istawa, ucataracwa jichhajj jumar imäma cuna yant'anacatejj aca orakpacharu jutcani ucanacatjja. Uca yant'anacasti aca oraken utjiri jakenacar yant'añataquiw jutani.\n Nayasti jumamp chicapuniw utjasïyäta, jumaw cupi amparajjat wayjjarustajja, amtatamarjamaw irpistajja, khapak chekawjaruw puriyaraquitätajja. ¿Janit jumast alajjpachan nayatac utjctasti? Jumamp chic utjasajj janiw cuns aca oraken muncti. Chuymajjasa, janchejjas tucusisquiwa, ucampis Diosaw wiñay catokäwejjajja, jupaw chuymajjarojj catjjäsisqui.


Jueces 3 - Holy Bible [Aymara Bible 1997] - (Jue 3)\nDiosasti aca marcanacwa kheparayäna Canaán orakeru, cawquïr israelitanacatejj khepat nacipqui cunapachatejj Canaán orake catuntasiñataqui nuwasipcäna uca jan uñjapqui ucanacaru yant'añataqui.\nDiosasti uqhamjja kheparayänwa qhitinacatejj nuwasiñanacana, jan nuwasipcäna, ucanacana nuwasiña yatekapjjañapataqui.\nKheparapjjänwa filisteonacan pheska jilïrinacapa, takpach cananeonaca, sidonios satanaca, uqhamarac heveos satanaca, jupanacasti jacapjjänwa Líbanos sat lomanacana, Baal-hermón sat lomata kalltasina Hamat sat chekacama.\nUca marcanacampisti, Diosajj israelitanacarojj yant'añwa munäna, jupanacajj Moisés toke nayra awquinacaparu mandamiento arunacajj churatäcäna ucarojj ist'apjjaspati janicha uca yatiñataqui.\nUqhamasti israelitanacajj kalltapjjänwa jacañjja cananeonaca, hititanaca, amorreonaca, ferezeonaca, heveonaca, jebuseonaca taypina.\nUcatsti israelitanacana yokanacapasa, phuchanacapasa casarasjjapjjänwa uca marcanacanquir jakenacan yokanacapampi, phuchanacapampi, ucatsti diosanacaparuraquiw yupaychapjjaraquïna.\nIsraelitanacasti Dios Awquipat armasisajja cunanacatejj Diosatac jan walïqui ucanacwa lurapjjäna. Jupanacasti cunayman uñtasit Baal, Astarté sat yakha diosanacaruw yupaychapjjäna.\nDiosasti uqham uñjasinjja jupanacatac colerasisasti Cusan-risataim sat Mesopotamia marcanquir reyin amparaparuw catuyäna. Ucatsti israelitanacajj Cusan-risataim sat reyirojj quimsakallko marawa sirvipjjäna.\nIsraelitanacasti Diosaruw arnacasjjapjjäna, ucatsti Diosajj arnakasitanacap ist'asinsti jupanac taypitjja mä khespiyiri sayt'ayäna, ucasti Otoniel satänwa, Cenaz sat chachan yokapa, uqhamarac Caleb chachan sullca jilaparaqui.\nDiosan ajayupawa Otoniel chachjjaru jutäna ucatsti israelitanacaruw khespiyi. Cunapachatejj nuwasiri mistscäna ucqhajja Diosawa atipt'ayäna Cusan-risataim sat reyirojja.\nUca khepatsti uca orakenjja pusi tunca marawa samarañajja utjäna. Cenaz sat chachan Otoniel yokapajj jiwjjaraquïnwa.\nOtoniel jiwjjatatsti israelitanacajj wastatampiw Diosajj cuntejj jan munqui uca jan wali jucha lurañanaca lurjjapjjaraquiquïna, uqhamïpansti Diosajj Moab marcanquir Eglón sat reyiruw wali ch'amani tucuyäna, israelitanacat sipansa.\nEglón sat reyisti mayacht'asïnwa, amonitanacampi, amalecitanacampi. Ucatsti israelitanacaru atipjasinsti Palmeras sat marcwa catuntasipjjäna.\nIsraelitanacajja Eglón sat moabitanacan reyiparusti tunca quimsakallkon marawa sirvipjjäna.\nUcat israelitanacajj Diosaru arnakasjjapjjäna; Diosajj arnakasitanacap ist'asinsti mä khespiyirwa jupanac taypit sayt'ayäna. Aca khespiyiristi mä ch'ekachünwa Aod sat sutini, jupasti Gera sat chachan yokapänwa, uqhamarac Benjamín sat tribunquiriraqui. Mä urojj israelitanacajj aca Aod sataruw mä wajjt'äwi apayapjjäna Eglón sat reyirojja.\nUcampis Aod sat chachasti pä puntani espada lurasiwayäna, largorojj pheska tunca centimetroni. Ucatsti cupi toke isipa mankha cinturaparuw uchasiwayäna.\nUcat saräna moabitanacan Eglón sat reyiparu wajjt'äwi churiri, aca reyisti wali liq'ïnwa.\nEglón sat reyiru churawayasinsti, Aod chachajj mistsuwayjjänwa jupampi chica jutapcänsa take jupanacampi.\nGilgal sat marca jac'ancqui uca c'ari diosanac thiyaru purisasti, Aod chachajj cutt'awayänwa cawqhanccäntejj Eglón reyejj ucqharu. Purisasti sänwa: —Nayanjja mä yatiyäwiwa jumataqui utjitu, ucampis juma saparuquiw yatiyaña munsma —sasa. Ucatsti reyejja jupampi chicacäna ucanacarojj sänwa: —Amuquïpjjam —sasa. Ucatsti jupanacajj amuquiwa jupan nayrakatapatjja mistuwayjjapjjäna.\nAod chachajj sapaquiwa reyina verano sat horasan kamaña utaparojj kheparäna, ucatsti Eglón reyiru jac'achasisasti sänwa: —Yatiyäwi jumatac apancta ucasti Diosan yatiyäwipawa —sasa. Uqham aru ist'asinsti Eglón reyejj konuñapatjja sayt'asïnwa.\nUcampis Aod chachajja ch'ekachütap laycusti, ch'eka amparapampi cupëjjat espada aysusisasti Eglón reyirojja puracapatwa jununtäna.\nWali ch'amampi jununtatap laycusti, janiwa espadan puntapaquiti junurantcänjja jan ucasti espada catuñamppachaw puraca mankherojj chhakhantjjäna Eglón reyin wali liq'ïtap laycu. Ucatsti Aod chachajj espadapjja janiwa puracat apsuwaycjjänti.\nUcat Aod chachajja puncuna aldabanacampi aldabrantawayasinsti ventanatwa mistsuwayjjäna.\nAod sat chacha sarjjatatsti, reyimpïcän uca jakenacasti jutapjjänwa, ucampis puncunaca aldabrantata uñjasinsti amuyapjjänwa reyina uqhama puncunaca aldabrantasitapa verano sat horasana kamaña utap cuartona lurañanacapa lurañataqui.\nUcampis jupanacajj wali jaya suyasinsti, reyejj jani mistunjjepanjja wali llacthapisjjapjjäna. Ucatsti llavempi puncu jist'arasinsti uñjapjjänwa reyipajja uta pampan jiwata jakorpayata.\nJupanacan uqhama suyquipansti, Aod chachajj jaltjjänwa; Gilgal sat marcan yakha diosanacapa pasawayjjasasti Seirat sat chekaruw imantasjjäna.\nUcat israelitanacan orakepar purisasti ovej wajjratwa pututt'äna Efraín sat lomanacata israelitanacar jawsañataqui. Uqham pututt'ir ist'asinsti take israelitanacaw lomanacat sarakanipjjäna, Aod chachat irpirini.\nAod chachajj sänwa: —Sarañäni, Diosawa atipjayistani, moabita uñisirinacasarojja —sasa. Ucatsti jupanacajj sarasinjja Jordán jawira thiya orakenacwa catuntasipjjäna, ucampis janiw qhitsa ucarojj mantayapcänti.\nUqham sarasinsti israelitanacajj tunca waranka wali ch'amani, wali nuwasiri soldadonacwa jiwarayapjjäna, janiwa maynsa jaquir jilt'ayapcänti.\nUqhamawa israelitanacajj moabitanacaru jiwarayasina tucjapjjäna. Ucatsti uca orakenjja quimsakallk tunca maranacawa samarañajj utjäna.\nUca khepatsti israelitanacar khespiyirejj Samgar satänwa Anat sat chachan yokapa. Jupasti yunta sarayañ ari puntan fierrompiw sojjta patac filisteonac jiwarayäna. Uqhamatwa Samgar chachajja israelitanacaru khespiyaraquiquïna.


Colerasisinjja jan juch lurapjjamti, uca colerasiñanacamajj jan jornalpachäpati. Janirac Supayarus jac'achayasipjjamti. Qhititejj lunthatasirïcän ucajja jan juc'amp lunthatascjjpanti, jan ucasti irnakañaru uscuspan, sum irnakasinwa pobrenacar yanapt'añataquis utjaraquini. Jan wali arunacjj jan parlapjjamti, jan ucasti suma arunacamp parlapjjam, uqhamata ist'irinacamajj jiltañana yanapt'atäñapataqui, uqhamarac bendicitäñapataqui. Diosan Kollan Ajayuparojj jan llaquisiyapjjamti, Diosanquirinacajj uca Ajayump sellatäpjjtawa uqhamat uñt'atäpjjañamataqui cunürutejj jupajj phokhat khespiyasiñ churapcätam ucürcama. Chuyma usuchjasiñjjatjja jithektapjjam, take thithiñanacatsa, colerat chuymampi jach'at art'asiñanacatsa, jan wali arunacampi tokesiñanacatsa, take jan wali luräwinacatsa.\nJan chicachasimti, janirac suman sarnakamti colerasiri jan wali jakempejja,\n K'apisiñ apanucum, chuym ch'amact'ayasiñ jaytanucum, ñankha jan lurascañamataquejj jan k'apisimti, ñankha luririnacajj oraket jakonucutäpjjaniwa, Tatitur suyt'irinacasti oraken jacasipjjani.\n Capitananacasti lurapjjänwa cuntejj Joiada sacerdotejj jupanacar siscäna uqhamaru. Sapa mayniwa jakenacaparu sarayäna samarañ uruna guardiata mantapcäna, uqhamarac misturinacasa, ucatsti Joiada sacerdoten ucaruw uñstapjjäna. Ucatsti sacerdotejj capitananacarusti churänwa David reyin lanzanacapa, uqhamarac jarc'akasiña escudonaca, ucanacasti Tatitun templopancascänwa.\nUcatwa Tatitojj colerasïna Israel marcataquejja, ucatsti jupan nayrakatapatjja jakonucünwa, Judá tribu sapacwa jilt'ayäna.\nWali llamp'u chuymanïñajj wali ch'iqhi cancañ uñacht'ayi; jan paciencianïñasti t'ajjmarätapwa uñacht'ayaraqui.


Bible Verses On The Topic: Attending Church -> Church\nChurch: [Attending Church]\n Thakañasaw maynit maynicama cunjäman yanapt'asiñasataqui munasiñanïñasataqui, uqhamarac suma luräwinac uñacht'ayasa. Janiraquiw tantachasïwinacasar janejj sarañasäquiti cunjämtejj yakhepanacajj jan sarapquiti uqhama, jan ucasti maynit mayniruw waytt'asiñasa, Tatitun jutäwipa jac'ancjjatapa yatisinsti juc'ampïñapawa.\nCawquintejj paninisa, quimsanisa sutejjaru tantachatächejja, nayajj jupanac taypinctwa.\nTatitun arunacapajj chuymanacamarojj phokhantpan, jumanaccamaraqui yaticht'asipjjam, waytt'asipjjaraquim take amuyt'a chuymampi, Tatitur k'ochuñäqui ucanacsa k'ochupjjaraquim, Diosar yuspagarasa.\n Ucatsti juparaquiw sapa maynirus amuyt'añ churi, mayninacarojj apostolöña, mayninacarojj Diosat catokat arunac khanañchaña, mayninacarusti khespiyasiñ arunac parlaña, mayninacarusti pastoräña, yatichirïñaraqui. Uqhamwa jupan luräwinacap lurapjjañapataqui jupanquirinacarojj waquicht'i, Criston cuerpop jiltayañataqui. Uqhamat takenis iyawsäwinjja mayaquïñaru puriñasataqui, uqhamarac Diosan Yokaparu uñt'añansa. Ucatsti ch'amani jakenacaw tucuñäni, Cristojj kawkch'äquitejj ucar puriñascama.\nTakeniw sum arcapjjäna cunjämtejj apostolonacajj yatichcäna uqhamarjama, maynit maynicama suman jacasisa. Uqhamaraquiw tantachasipjjäna Diosat mayisiñataqui, t'ant'a pachjañataquisa.\nIyawsañajja ist'apjjatap laycuw utji, cunatejj ist'asqui ucasti Criston yatiyäwipawa.\n Ucapachasti jach'a samarañaraquiw iglesianacanjja utj-jjäna, Judeana, Galileana, uqhamarac Samariana. Jupanacasti wali ch'amaniraquiw tucjjapjjäna. Tatitur ajjsarasaraquiw sarnakapjjäna. Uqhamatwa Kollan Ajayun ch'amapampejj waljaniptapjjaraquïna. Cunapachatï Pedrojj iyawsirinacar tumpir sarnakcäna ucapachajja, uñjt'aniraquïnwa Lida marcanquir iyawsirinacaru.\nUqhamasti, nayrakatajj Diosan reinopa munapjjam, uqhamarac cunatejj chekäqui jupan nayrakatapanjja ucanaca, ucatsti take aca yänacajja jumanacarojj churataquïpjjätawa.\nUcampis cuntejj Diosan arunacapajj yatichquistu uc lurapjjaraquim, janiraqui alek isch'uquirinacaquïpjjamti, uqham alek isch'uquisajja jumanacpachaquiw sallkjasisipcasma.\nTatitun arunacap parlam; waquisqui ucqhasa, jan waquisqui ucqhas parlapunim. Amuyt'ayam, ewjjt'araquim, ewjjanacs churaraquim, take llamp'u chuymampi yatichasa.\n Take acapachanquir jakenacar yatiyir sarapjjam, nayar arquir tucuyapjjam; bautisapjjam Dios Awquina, Dios Yokana, Dios Kollan Ajayun sutiparu. Yatichapjjaraquim take cuntejj nayajj jumanacar yatichapcsma ucanaca phokhaña. Amtasipjjapunim, nayajj sapürupuniw jumanacampïscta acapachan tucusiñapcama.”


Santa Cruzan thakhi jark'antirinaka (Jamuqa: Los Tiempos)\nYaqhip thakhi jark’antirinakax khithinakati irnaqir sartañ munapki jupanakaruw jichhürux jan walt’ayawiyapxi, jupanakax Unión Juvenil Cruceñista ukankirïpxiwa, Comité Cívico ukankirinakamp chikachasipki ukanaka, ukhamarakiw irpirinakasar k’umirinakax ukham lurawiyapxi sasaw tata Edwin Muñozax jichhür arsuwiyi, jupax Movimiento al Socialismon (MAS) kamachiriparakiwa.\n“Anchhax wali suma k’añaskunakaw jach’a thakhinak jark’antasipki ukhamarakiw k’añask muytañanaksa, uka chiqananakanx pusi jan ukax phisqha waynakiw machat jark’antasipki, ukham uñjawiyapxtha, janiw mun jan munax jan irnaqayatäkaniti sasin siskasas ukham lurayasipkakiwa” sasaw yatiyirinakar sawiyi.\nJuk’a jaqin irnaqañ munirinakar jan walt’ayapxatapax llakiskañawa, ch’amampikiw markachirinakarux utapar kutt’ayapxi sasaw tata Muñozax arsuwiyi.\n21-F sutin tamankirinakax Tayka Kamach t’unjasaw sarnaqapxi, janiw markachirinakarux sarnaqayapkiti, janiw irnaqäwipar puriyapkiti, llakkayawa sasaw tata Muñozax arsuwiyi.\nIrnaqirinakamp aljirinakamp k’añask apnaqirinakampix janiw irnaqañx jaytjapkäti sasaw sawiyapxi, sayt’añ munirinakax irpirinakar jan walt’ayañ munapxi sawiyapxiwa.\nWali arumirjatpachw aljañ chiqanakanx aljañ qalltawiyapxi, janiw thakhi jark’antirinakarux yäqawiyapkiti; La Ramada, Plan 3000, La Abasto aljañ utanakanx ukham lurawiyapxi. K’añaskuninakax kunayman chiqämw sarnaqawiyapxaraki, thakhi jark’antirinakarux muyt’awiyapxiwa./RAR


Apocalipsis 1 - Holy Bible [Aymara Bible 1997] - (Apo 1)\nJuan sirviripasti cuntejj uñjcatayna ucjja uqhampachwa arsu. Jupasti Diosan testigoparaquiwa cuntejj Jesucristojj arscatayna ucanacata.\nWali cusisiñaniwa qhititejj aca arunac leequi ucajja. Wali cusisiñanïpjjaraquiw qhitinacatejj Diosat catokat aca arunaca ist'apqui, uqhamarac uca arunacarjam sarnakapqui ucanacajja, uca urusti niya jac'äjjaraquiwa.\nUcatsti reyinaca sacerdotenacaracwa jiwasarojj tucuyistu Dios Awquiru sirviñasataqui. ¡Jach'a cancañasa, munañanïñasa jupancaracpan wiñayataqui! Uqhamäpan.\nNaya, Juanajj, jumanacan jilamätwa, jumanac chica t'akhisiriraquïtwa, Diosan ajllit marcapana, uqhamarac paciencia chuymtï Tatitojj churquistu ucana. Diosan arunacap parlatajj laycu, Jesucristot yatiyatajj laycuraquiw nayajj Patmos sat islan preso catutäscäyäta.\nCunürutejj Tatitun urupäcäna uca urunwa nayajj Kollan Ajayun apnakata uñjasta, ucatsti mä jach'a aru ist'ta khepäjjajjat art'asiniri. Uca arusti mä trompetas phust'ascaspa uqhamänwa, ucatsti saraquituwa:\nUca aru ist'asinsti khepäjjaruw uñaquipasta, qhitis parlanpachïtu uc yatiñataqui, ucatsti korit lurata pakallko candelabronac uñjta.\nUca candelabronac taypinsti mä jakjam uñjaracta, niyas Jaken Yokapar uñtata. Isipasti cayucamänwa, pechopäqui ucqharusti mä kori cinturonampi muytata.\nÑic'utapasti t'awrjama, jan ucajj qhunjama wali jank'önwa, nayranacapasti akasquir ninjamaraquïnwa.\nCayunacapasti wali lliphipquirïnwa mä suma llijquiri, uqhamarac hornon ninamp nacsuyata broncer uñtata. Arupasti wali ch'amaniraquïnwa, walja jawiranacas sarcaspa uqhama.\nCupi amparapansti pakallko warawaranacaw utjäna, lacapatsti purapar arini mä espadaraquiw mistusincäna; ajanupasti intejj wal khant'quis uqhamänwa.\nUqham uñjasinsti, jiwatjamaw cayunacaparu liwnoktta. Jupasti cupi amparapampi lokjjatasinjja situwa: “Jan ajjsaramti; nayätwa kalltasa tucuyasa.\nNayajj jacasctwa jiwatäcchïyäta ucasa. Jichhasti wiñayataquiw jacascta. Jiwañan llavepsa nayaw catta, jiwatanacan utjäwipan llavepsa nayaw catta.\nKellkam cuntejj uñjctas ucjja, cunatejj acat kheparojj utjqui ucsa, cunatejj acat kheparojj utjcani ucanacsa.\nCupi amparajjan pakallko warawaranac uñjctas, uqhamarac pakallko kori candelabronac uñjctas ucanacajj aqham sañwa muni: pakallko warawaranacajj uca pakallko iglesianacan angelanacapawa; pakallko candelabronacasti pakallko iglesianacaraquiwa” sasa.


Números 15 QA97 - Tatitojj Moisesarojj sänwa, - Bible Search\nSacrificionaca loktañ leyinaca\n1Tatitojj Moisesarojj sänwa, 2israelitanacar aqham sañapataqui: “Cunapachatejj jumanacajj mantapcäta, cawquïri oraktejj churapcäma, ucan jacañataqui, 3ucanwa loktapjjetäta mä orko vaca, jan ucajj mä ovejsa nayan jach'a cancañajjaru, nact'ayasa, jan ucajj mä sacrificiota suma k'apquiri, cuntejj arsupcta ucanac phokhasa, chuymanacamatjama ofrenda churasa, jan ucajj mä fiesta utjqui ucqhasa, 4cawquïritejj ofrenda churcani ucajj yapt'añapaw pä kilo jac'umpi uqhamarac mä litro aceitempi chaputa. 5Uqhamarac sacrificionac churatarojj yapt'asiñapawa mä litro vino ofrendampi sapakat ovejata. 6Sacrificiotejj mä orko ovejächi ucqhajj, yapt'asiniw pusi kilo suma jac'umpi, mä litrot jilpacha aceitempi, 7uqhamarac mä litrot jilpacha vinompi, mä suma k'apquir ofrenda nayataqui. 8Sacrificiotejj mä vaca kallüchi, jan ucajj nact'ayata sacrificiöchi, sumancayiri sacrificiot loktatächi, jan ucajj cuna arsüwi phokhañataquïchi, 9ucapachasti yapt'aniw sojjta kilo suma jac'umpi, pä litro aceitempi, 10uqhamaraqui pä litro vinompi, mä suma k'apquir ofrenda nact'ayata nayataqui. 11Uqhamwa lurasini sapakat orko vaca, orko oveja, mä marani orko oveja, cabritonaca loktascani ucanacatjja. 12Sapakat uywa loktascan ucatjja ofrendawa churasiraquini, kawkha uywächiya uqhamarjama. 13Take israelitanacaw aca leyinacar phokhañapa, cunapachatejj mä k'apquir phichhantata ofrenda loktquitani ucqhajja.\n14“Mä jaya marcat jutir jaketejj jumanac tokenjam pasascani, jan ucajj jumanac taypinsa jacani, ucatsti mä k'apquir phichhantat suma ofrenda nayar loktañ munitani ucapachajj, jupanacasti phokhapjjaniw quipca leyinaca jumanacjamaraqui. 15Quipca leyinacaw jumanacataqui, yakha marcat jutirinacataquisa churata, uca leyisti wiñayataquïniwa, awquinacamat wawanacamaruw pasaraquini. 16Mä sapa ley, mä sapa luräwiquiraquiw jumanacataqui, yakha marcat jutiritaquis utjani” sasa.\n17Tatitusti Moisesarojj sänwa, 18israelitanacar aqham sañapataqui: “Cunapachatejj mantapcäta, cawquïri orakerutejj irpapcäma ucarojja, 19trigo achunacat mank'añ kalltapjjäta ucqhajj, yakhachapjjañamaw mä juc'a nayaru loktañataqui. 20Cunjämatejj nayra jawk'at trigot mä juc'a loktapquista, uqhamaraquiw nayrïri masa chaputatjja mä t'ant'a ofrenda lurarapipjjetäta. 21Aca ofrendjja lurapjjapunïtawa.\n22“Cunapachatejj jumanacajj jan qhitinsa camscata lurañ apanucupjjäta, cawquïri ewjjanactejj Moisesaru churcta ucanaca. 23Kallta urutpacha jumanacasa khepa wawanacamasa phokhapjjañapataqui ucqhajj, acanac lurapjjäta:\n24“Marcpachatejj jan muncasina pantjasini ucapachajj acanac lurapjjäta: takpach marcaw mä suma k'apquir vaca kallu naqhantayasa loktitani, juyra achunacampi, vinompi ofrendanac chica, cunjämtejj Tatitu Diosajj ewjjawayqui uqhama, ucatsipansa mä cabrito loktapjjetäta juchanacat sacrificiotaqui. 25Ucjjarusti sacerdotew mä loktäwi lurani take Israel marcatac perdón jicjjatañataqui. Nayajj jupanacarojj perdonäwa, jan munasin pantjasipjjatap laycu; ucatsti jupanacajj ofrenda churapjjetani, uqhamarac mä sacrificio juchanacapata. 26Nayaw perdonä take Israel marcaru, uqhamarac yakha marcat jutasin jumanac taypin jacapquis ucanacarusa, marcan pantjasitapajj jan munasina luratächi ucqhajja.\n27“Mä sapa jakequitejj jan amuyasis juch lurchi, ucqhajj juchanacapatjja mä marani cabrito sacrificiot loktani. 28Sacerdotesti mä loktäwi lurani nayrakatajjana, uca jaketac perdón jicjjatañataqui, nayasti juparojj perdonäwa. 29Mä sapa leyiquiw take israelitanacataqui uchata, uqhamarac yakha marcat jutasin jaquir jaketaquisa, juchatejj jan amuyasis luratächi ucqhajja.\n30“Ucampisa mä jaketejj juch lurchi sum amuyasisa, israelitäpansa, yakha marcat jutir jakëpansa, ucasti nayaruw ñankhachitu. Uca jakesti marcap taypitjja jakonucutäniwa. 31Jupasti nayan arunacajj jisc'achi, janiraquiw arsutanacajjsa phokquiti uca laycu, jupajj jakonucutäniwa, juchapsti uñt'asiraquiniwa.”\nSamarañ uru, jan imirin mutüwipa\n32Cunapachatejj israelitanacajj wasarancasipcäna ucqhajj mä jakeruw uñjapjjäna samarañ uruna lawanac apthapisquiri. 33Cawquïri jakenacatejj uñjapjjäna ucanacajj Moisesampina, Aaronampina nayräjjapjjaruw irpapjjäna, uqhamarac take jakenac nayräjjaru. 34Jupanacasti jac'atwa uñch'uquipjjäna, jan cunas juparu lurañataquejj amtatätap laycu. 35Ucatsti Tatitojj Moisesarojj sänwa: “Uca jakesti juchañchat jiwañapawa. Take israelitanaca kalampi c'upjapjjpan campamento ankäjjana” sasa. 36Ucatsti israelitanacajj campamento ankäjjaru irpsunisinjja, kalampiw c'upjapjjäna jiwayañcama, cunjämatejj Tatitojj Moisesaru siscän uqhamarjama.\nIsinacaru fleconacampi uchasiñjjata\n37Tatitusti Moisesarojj sänwa, 38take israelitanacar aqham sañapataqui: “Jumanacampi, acat kheparu wawanacamampejj fleconacan isinacwa uchasipjjäta. Fleconacasti azul morado hilota luratäñapawa. 39Cunapachatejj fleconacan uchat uñjapjjät ucqhajj, take camachi arunac churapcsma ucanacat amtasipjjäta, ucatsti phokhapjjaraquïtawa, janiraquiw jumanacan pachpa amtäwinacamampi, munañanacamampi apayasipjjätati, cawquïrinacampitejj jumanacajj jan iyawsañani tucupcta ucanacampi. 40Uqhamatwa take camachinacajjata amtasipjjäta, uqhamarac phokhapjjätasa, naya Diosamar catuyatäjjapjjatam laycu. 41Nayaw jumanacan Tatitu Diosamätjja, nayaraquiw Egiptot irpsunipjjsma, jumanacan Diosamäñataqui. Nayaw Tatitu Diosamäta” sasa.


Kust’at blogero: Oumar Dembélé · Global Voices Aymarata\nKust'at blogero: Oumar Dembélé\tJaqukipäw uñt'ayata/apkatata 24 sata qallta phaxsi 2011 11:03 GMT\nAk uñt'ayama: Yaya Coulibaly, Rising Voices ukanakax Oumar Dembelé sutiniruw uñt’ayañ munapxtama, Zambougou ukan yatichiriwa, Cinzana-Gare markana, Ségou chiqan jikjatasi [en], Mali. Ukampirusa, Oumar jilax Ségou Villages Connection ukan chikanchasi, RV uka amtaruw yanapt’i, 2011ni maran qalltawayi. Oumar jilax yatichiritapatx yatiqirinakampiw aruskipt’añan yatintatapxiwa. Oumar sutinix jaqinakan sarawipat yatxatasaw SMS tuq Boukary Konaté ukar apayi, jupax amtawin p’iqinchiriwa, ukatx Ségou Infos uka bloguruw uñt’ayi [fr]. Taqi uka lurawinakapat sipanxa Oumar sutinirux anat’äwi, ullart’äwi uks wali munirirakiwa.\nAka correo electrónico tuqi jiskt’äwinxa, Oumar, @D1Oumar ukan tuytiyi [fr] amtäwin sarantäwipatwa arjayt’istu.\nRising Voices: Ségou amtäwinw chikachasitamatwa aruskipapta. Kunats amtäwin amatäwimp chikanchasta?\nOumar Dembélé – Ségou markat p'iqincht'ir Zambougo ukana\nOumar Dembélé: Boukary Konaté ukapinwa amatar chikanchasta (@Fasokan [fr]), juparux sarkasaw uñt’ta Cinzana-Gare [en]. Jupaw aka amtäwin chikanchasiñajatak ch’amancht’itu, ukax SMS tuqi yatiw apayañakiwa; ukatx Internet tuqit yatxatapakayat ukampix sarantasipkaktwa, Dioro. Nayatakix aka amtäwin wali askiwa, ukampirus amuyaraktw jaqinakax janiw kunas makipask pata tuqinakanx ukx yatiyapkiti, yamakis yatiyaw taypinkirinakaxa.\nRV: Kunjams yatiyäwinak apthapta? Jaqinakax yatiyaw tuq yanapt’aptamti? OD: Anchhitkamax jaqinakamp aruskipañax janiw ch’amakiti nayataki kunalaykuti nayax yatichirjamax yatwa kunjam jaqir jak’achasiñsa.\nRV: Yatichirista. Yatxatäwinakax jumar yanapt’amti, Kunjamana? Amuytamatx irnaqir masinakama, yatiqirinakama ukanakax juman machaq yatxatäwinakamampix yanapt’asipxaspati? OD : Chiqpachans naya pachpaw jiskt’asta, qallta wakichäwinakarux chikanchasiwaytanwa. Amtäwinakamp chikanchasiñax jiwasan amtawinakasar phuqhañawa.\nRV: Segou Infos blog Mali ukan jan chikachasiwinkatapatw, OD: Janiw aka qalltawix nayraqatar sarantaskpati. TaqpachatiSi 100% ukha sarantayapachati, Ségou Infos ukax yaqha yanapäwinak thaskaniwa.\nRV: Ségou markan kunjamas jakäwipax?\nOD: Ségou ukax wali amtkay markawa Binton Coulibali, N’Golo Diarra, Da Monzon Diarra [en], Uka markaxa. Bambara, De Bozo, Sarakolé, Peulh ukat yaqhanakampixa. Ségou uka chiqan qhathupa – Blog Ségou Infos ukan jamuqt'ata.\nRV: Rising Voices ukan ullart’irinakapatak kunap apkatañasa ?\nOD: Nayraqatax Boukary Konaté ukaruw mä aruntäw apayañ munta, jupawa aka qalltañatak wal ch’amacht’itu. Ukampirusa, Global Voices ukan ullart’irinakaparuw Ségou ukar jawillt’awayi Tam-tam uka jawq't'asisa. Ségou Infos ukan jamuqat'ata\nJiskt’äwix francés arunwa jiskt’siwayi.\nAk uñt'ayama: twitter facebook reddit googleplusEmail Imprimiñataki QillqiriThalia Rahme\nTranslated (es) byCristina Sanchez\nAka blog ullart'apxañäni Français, Malagasy, عربي, Español, English\nCitizen MediaPerfiles de Blogueros


Global Voices Aymarata · Medios ciudadanos ukan qillqatanaka Aka tuqita Camerún\nIsturyanaka Aka tuqita Camerún 11 lakan phaxsi 2012\nCamerún markat paqalqu t'ijtiriw Londres markan chhaqtapxi (desaparecen) Qillqiri Richard Wanjohi · Citizen Media Qalltäw makiptatatx Camerún markat paqalqu t'ijtiriw Villa Olímpica de Londres 2012 ukat akatjamat chhaqtasin uraqpachar (mundo) muspayi (sorprende).\nÁfrica: ¡Copa de Naciones 2012 ukax qallantiwa! Qillqiri Francois-Xavier Ada-Affana · Medio Oriente & Norte África Africa Markan Pelot anatañ jach'a yant’asiwix Batana, Guinea Ecuatorial uka markanakan qallti, 21 uru saraqkipan chinuqa phaxsita, ukampiw kimsa simana wali jach’a atipt’asiwix qallanti. Pelot... 28 chinuqa phaxsi 2012\nCamerún: Mototaxi q’iwirinakamp Duala markachirinakampix wali ch’amamapiw ch’axwapxi Qillqiri Julie Owono · Citizen Media Kimsa tunka mayan urunaka saraqkipan jallu qallta pasita, Deido, Camerún capital financiera markanxa, markachirinakamp mototaxi q’iwirinakampix mä ch’axwaw utjayapxatayna. Walja cameruneses internautanakax säpxiwa, aka ch’axwawinakax... 8 taypi sata phaxsi 2011\nCamerún: 9 uru taypisata phaxsin jan chimpuntapksna ukhasti? Qillqiri Philippe Menkoue · Citizen Media Camerún markan 9 uru taypisata phaxsin jilir mallkutakix chhijlläwix janiw jilpach jaqinakar lup’iykiti. Walja camerunensetakixa, janiw ancha askikiti ukatx chimpuntirinakax chimpumtawipax janis askikasp ukham amuyapxi,... 3 qasäwi phaxsi 2011\nCamerún: Palla Pallanakax Markachirinakaruw Jan Wali Usuchnuqawapxi Qillqiri Ndesanjo Macha · Citizen Media Camerun markan mä qawqh ch’uxñachir jaqinakaw unxtasiñatak ch’amacht’awapxatayna, [en ] pä tunk kimsan ur saraqkipan achuqa phaxsita, 2011, kunjamakitix jupanakax mark irpir jaqunukuñ munapxatana. Ukampirus... Global Voices Aymarata


Génesis 16 - Holy Bible [Aymara Bible 1997] - (Gén 16)\nSarai warmisti Abram chachapataquejj janiw wawanïñ puedcänti, ucampisa mä egipcia esclavapaw utjaraquïna, Agar sata.\nUcatwa Abramarojj saraquïna: —Uñjam, Tatitojj janiw wawa apayquituti, ucampisa achict'asmawa Agar esclavasampi mayachasiñamataqui, inach uqhamat jupa toke wawanacanïrista —sasa. Abramasti cuntejj Sarai warmipajj siscatayna ucjja phokhänwa,\nUcatsti Sarai warmejj Egiptonquir Agar esclavaparusti Abramaruw irpcatäna warmipäñapataqui, ucasti lurasïnwa cunapachatejj jupanacajj Canaán oraken niya tunca mara jacjjapjjän ucapacha.\nAbramasti Agar warmimpiw mayachasjjäna, ucatsti Agarajj usur jakeptjjänwa, ucampisa cunapachatejj jupajj usur jakëjjatapa amuyasjjän ucqhajja Sarai warmirojj jisc'achañampiw uñj-jjäna.\nUcatsti Sarai warmejj Abramarojj sänwa: —¡Jumaw juchanïtajj Agaran nayar jisc'achañapataquejja! Naya quicpaw juparojj warmimat chursma, jichhasti wawanëjjasinsti nayatsa juc'ampïcjjaspas uqhamwa amuyasjjejja. Tatituy sispan qhitis juchanïtan ucjja, jumati jan ucajj nayacha —sasa.\nAbramasti warmiparojj saraquïnwa: —Acajjay esclavamajj amparamanquiwa, cuns munta uc jupampejj lurascaquim —sasa. Sarai warmisti esclavaparojj sinti jan walpun uñj-jjäna, uqhamïpansti Agarajj jaltjjänwa.\nUcampisa Tatitun mä angelapaw wasaranjja jupar jicjjatäna, Shur sisqui ucar sarañäquis uca thaqui jac'ana mä uma jalsu thiyana,\nucatsti jisct'araquïnwa: —Agar, Sarai warmin esclavapa, ¿cawquitsa jutascta, cawquirus sararaquïta? —sasa. —Sarai uywirejjan utapat jaltanta —sasaw Agarajj saraquïna.\nTatitun angelapasti saraquïnwa: —Patronaman utaparu cuttam, ucatsti take cunansa jupar ist'araquim —sasa.\nUcjjarojj angelajj sascaquïnwa: “Wawanacamajj waljanïniwa, janiraquiw qhitis jact'añ puedcaniti.\nUsur jakëtawa, ucatsti mä yokall wawa wawachasiraquïta, Ismael sasaw suticharaquïta, Tatitojj t'akhesitam ist'atap laycu.\nJupasti pampanquir jan jac'caya caballjamäniwa, takenimpiw nuwasiraquini, takenis jupa contraraquïniwa; ucampisa jupajj sumapuniw utt'asini utapanjja, jilanacapajj janis munascpan ucasa” sasa.\nCunjämatejj Agarajj Tatitumpi parlataynajja, “Uñjiri Dios” sasaw sutichäna, saraquïnwa: “Diosaw nayarojj uñjasquitu, jichhas jacascaractwa” sasa.\nUcatwa uca phuch'usa: “Jaquirina, uqhamarac uñjirina phuch'upa” satajja. Uca phuch'usti Cades, uqhamarac Bered taypinquiwa.\nAgarasti Abramataquejj mä yokall wawa wawachasi, Abramasti “Ismael” sasaw suticharaquïna.\nAbramasti quimsakallko tunca sojjtani maranïnwa Ismaelajj nascän ucqhajja.


Global Voices Aymarata · Medios ciudadanos ukan qillqatanaka Aka tuqita Madagascar\nIsturyanaka Aka tuqita Madagascar 19 achuqa phaxsi 2015\nMadagascar markax uman apatawa, jilïr ipiripax janiw jank'as yanapt'kiti Qillqiri Rakotomalala · Citizen Media Madagascar markanx umaw aynacht'ayawayi. Markachirinakax redes sociales uksanw jamuqanak uñt'ayapxi.\nUnión Africana ukan 53 markapatak jan walt'äwi Qillqiri Julie Owono · Argelia 2011 maranx continente africano uksanw ch’axwawïw utjäna, sartasiwïnakampi, marka irpir jaquqaw yant’awinakamp ukhamarak política uka jan walt’äwinakampi. Ukampirusa, 53 africano markaw tamach’asïna, khitinakati ch’amanchañap suma... 13 jallu qallta phaxsi 2010\nMadagascar: Mä Q’axu Jaqukipir Tawaqitan Aruskipäwipa Qillqiri Sopheap Chak · Citizen Media Radifera Felana Candy sutiniwa, Global Voices, Malagasy arut jaqukipiriwa. Jupax tunka phisqan maraniwa, Candy jupax wali sullka kullakakiwa Global Voices taypinxa.


Paqallqo selloni mä rollo (1-5)\nCorderojj rollo katoqe (6-8)\nCorderow rollo jistʼarañatak derechonejja (9-14)\n5 Khititejj tronon qontʼatäskäna uka Diosan kupi amparapanjja, purapäjjar qellqata, paqallqo sellompi wali suma segurat mä rollo uñjta. 2 Ukatjja mä chʼamani angelaruw uñjarakta, jupajj akham sasaw wali jachʼat yatiyaskäna: “¿Khitis uka rollo jistʼaraspa, sellonakapsa apaqaspa?” sasa. 3 Uka rolljja janiw khitis alajjpachansa, ni oraqensa, ni oraq manqhansa jistʼarirjamäkänti, ni uñjjatirjamäkänsa. 4 Niyakejjay uka rollo jistʼarañatakisa uñjjatañatakisa jan khitis utjkchïnjja, nayajj walpun jachayäta. 5 Ukampis jilïr irpirinakat* maynïriw akham situ: “Jan jachamti. Judá tribunkir Leonajja, mä arunjja Davidat jutirïki ukajja atipjiwa, ukhamat rollompi paqallqo sellonakapampi jistʼarañataki” sasa. 6 Trono taypinsa, pusi querubín angelanak taypinsa, jilïri irpirinak* taypinsa, kharinukutjam mä corderoruw uñjta. Uka corderojj paqallqo wajjranakani paqallqo nayranakanïnwa. Uka nayranakapajj Diosan paqallqo espiritunakapawa, taqe aka oraqpachar khitatäpjjarakiwa. 7 Uka corderojja, tronon qontʼatäskäna uka Diosar jankʼak jakʼachasisaw kupi amparapat rollo katoqäna. 8 Corderojj uka rollo katoqäna ukhajja, pusi querubín angelanakasa, pä tunka pusini jilïr irpirinakasa* Corderon nayraqataparuw killptʼasipjjäna.* Uka jilïr irpirinakajja,* sapa mayniw mä arpanïna, sapa maynirakiw incienson phoqantat qori platonakanïpjjäna. (Uka inciensojj santo jilatanakan oracionanakapawa.) 9 Jupanakajj akham sasaw mä machaq canto cantapjje: “Jumaw rollo katoqañatakisa jistʼarañatakisa derechonïtajja. Sacrificiot loqtasisajj jumaw wilamampejj taqe tribunkir jaqenaka, kunayman aru parlirinaka, taqe kasta jaqenaka, markanaksa Diosatak altajja. 10 Jumarakiw jupanakarojj jiwasan Diosasatakejj reyinakaru sacerdotenakaru tukuytajja, ukhamat aka oraqjjarojj reyinakjam apnaqapjjañapataki” sasa. 11 Ukatsti nayajj tronor muyuntat walja angelanakaru, querubín angelanakaru, jilïr irpirinakampiruw* uñjta, arunakapsa istʼaraktwa. Jupanakajj walja tunka waranqäpjjänwa,* waranq waranqapunïpjjänwa, 12 akham sasaw jachʼat sapjjarakïna: “Kharinukut Corderojja, munañanïñatakisa, qamirïñatakisa,* yatiñanïñatakisa, chʼamanïñatakisa, respetatäñatakisa, jachʼañchatäñatakisa, bendisitäñatakisa derechoniwa” sasa. 13 Ukatsti alajjpachana, aka oraqena, oraq manqhana, lamar qotana taqe jakirinakaruw istʼta, taqe kunatejj qotan utjki ukanakarus ukhamaraki. Taqe jupanakajj akham sapjjänwa: “Khititejj tronon qontʼatäki uka Diosasa Corderosa wiñayans wiñayapatak bendisitäpjjpan, respetatäpjjpan, jachʼañchatäpjjarakpan, chʼamanïñas jupanakampïpan” sasa. 14 Pusi querubín angelanakajja, “¡amén!”* sasaw sapjjäna. Jilïr irpirinakajj* killptʼasisaw* Diosar adorapjjarakïna.\n^ Jan ukajja, “ancianonakat”.\n^ Variante: “killtʼasipjjäna; qonqortʼasipjjäna”.\n^ Jan ukajja, “ancianonakampiruw”.\n^ Jan ukajja, “tunka waranqanakatsa tunka waranqanaka”.\n^ Variante: “wali utjirinïñatakisa”.\n^ Jan ukajja, “¡ukhamäpan!”.\n^ Jan ukajja, “Ancianonakajj”.


Mexicanonakax jilïr irpiripatakiw chhijllapxäna · Global Voices Aymarata\nJaqukipäw uñt'ayata/apkatata 31 Willka kuti phaxsi 2012 18:08 GMT\nAka blog ullart'apxañäni Malagasy, Swahili, বাংলা, Español, English\nNayrïr uru willakakuti phaxsinxa, mexicanonakax urnanakar jilïr irpiritak chhijlliriw sarapxäna. Chhijjläw nayraqat atw cibernawtanakax postulantes jila kullakanakan chhijalläwipat yatiyañatak wakichasipxäna aknirinakata: Enrique Peña Nieto (EPN) ukax aka Partido Revolucionario Institucional ukatsti Andrés Manuel López Obrador (AMLO) ukax Partido de la Revolución Democrática ukataraki, maysatx Josefina Vázquez Mota (ukax jichha irpirin partidopatawa) jupanakax janiw payacht’asipkanti. Kunapachati urna ukax jist’arasiwayxi ukapachatw cibernautanakax amuyunakapa uñjäwinakap yatiyañamp qallantapxäna.\nTwitter @YONOFUI ukan apanaqirix chiqancht’änwa:\nEtiqueta #Elecciones2012 satak ukax jank’akiw uraqpachan uñt’ayañatak chikanchasïna.\nWalja cibernautanakaw sitios web ukanak apthapipxi, chhijlläwin fraude utjk ukxataki. Tonatiuh Bravo (@tonatiuhbravo) aka itikitw apanaqi, #Operacion1J, juk’amp yaqha yatiyañataki:\nDucumentada Credencial alañx munaptatti, ukax aka videon #Operacion1J yfrog.us/gh5kgiz uñjasi.\nPeña Nietox mäkiw victoriapax arsusir saratayna, mä juk’a porcentajekiw aka chimpuntaw jakupxatayna ukat Twitter (@EPN) cuentapan wali kusisitaw victoriapat arsutayna, ukat cibernautanakax fraude luri sapxanwa.\nErik de la Reguera yatiyirix (@erikdelareguera) jiskt’iwa:\nUkhakamax Think Mexican (@thinkmexican) uñt’ayiwa:\nWali jallallt’atataw kullaka Mari, walik aka qilqatax jaqukipt’aniwaytaxa, anqäxa markanakanx bloguerunakax ukhamw blogunakapanx uka chhijlläwinakat qilqt’apxi, aka Bolivia markanx ukhamx qilqt’apxaraksnawa.\n10 Lakan phaxsi 2012, 8:25 pm


Números 12 - Holy Bible [Aymara Bible 1997] - (Núm 12)\nMariampi Aaronampejj Moisés contraw parlapjjäna jupan mä etiope warmimpi casarasitapata.\nUqhamaraquiw sapjjäna: “Tatitu Diosasti janiw Moisesampiqui parlquiti, jan ucasti jiwasampejj parlaraquiwa” sasa. Ucsti Tatitojj ist'änwa.\nMoisesajj chekpachansa llamp'u chuymani jakënwa acapachanjja.\nUcatwa Tatitu Diosajj Moisesaru, Aaronaru, Mariampirojj säna: “Jumanac quimsanejj sarapjjam Tatitumpi Jiquisiñ Carparu” sasa. Ucatsti quimsanpachaw ucaru sarapjjäna.\nUcatsti Tatitojj mä jach'a kenayat sarakanisinjja Jiquisiñ Carpan mantañaparuw sayt'asïna, ucapachasti Aaronampiru, Mariampiruw jawsäna. Cunapachatejj jupanacajj uñstapjjän ucqhajja,\nUcampisa Moisés sirvirejjarojj janiw uqham lurcäti, jupasti asqui jakewa take sirvirinacajjat sipansa.\nJupampisti ajanuy ajanuwa parlapjjtjja, khana arunacampi. Jupasti ajanuy ajanuw uñjitu, ¿cunatarac jumanacasti jupjjata jan wali arunac parlapjjtasti?” sasa.\nTatitu Diosasti wal jupanacataquejj colerasïna, ucatsti sarjjaraquïnwa.\nCunapachatejj kenayajj carpat sarjjäna ucqhajj Mariajj lepra usumpiw uñstäna, take janchinacapas jank'or tucuta. Aaronajj Mariaru uñtasinjja lepra usunwa uñcatäna,\nMoisesarojj saraquïnwa: “Achict'asipjjsmaw Tata, jan mutuyapjjestati pisi amuyumpi jucha lurapjjatanacajjata.\nJaniraqui munamti jupana mä janïr nacit wawjama jiwañapa, cunapachatejj janchinacapas usuchjata nazqui uqhama” sasa.\nUcatsti Moisesajj Tatitu Diosaruw mayïna aqham sasa: “Dios Tata, jumaruw achict'assma c'umarachjjañamataqui” sasa.\nTatitu Diosasti ucjjarojj sänwa: “Awquipatejj ajanut thuscataspa ucqhajj pakallko uruw mä p'enka uñjasispa. Ucampisa jichhajj pakallko urunaca campamentotjja jakonucupjjam, ucatwa cutt'anjjapjjani” sasa.\nUqhamaw Mariajj pakallko urutaqui campamentotjja ankaru jakonucutäna. Ucchañcamajj janiw marcajj cawcsarus onjjtcänti.\nCunapachatejj Mariajj jupanacaru cuttanjjän ucqhajj Hazerot chekatjja sartawayapjjänwa Parán sat wasarar puriñcama.


Portugués Arur Munasiwit Uñt’ayata Taqpach Mayjt’aw Arunakata (Variantes) · Global Voices Aymarata\nQillqiri Sara Moreira (en) ukan jaqukipiri\tEleanor Staniforth, Gabriela García Calderón Orbe, Victoria Tinta Quispe\nJaqukipäw uñt'ayata/apkatata 18 Achuqa phaxsi 2011 10:28 GMT\nAka blog ullart'apxañäni English, Español, Français, Malagasy, bahasa Indonesia, 繁體中文, 简体中文, Esperanto , Italiano, Português\nPortugués aruxa, uraqpachanx 200 waranqa waranqat jila jaqinakan arsutawa, uraqachan portuguesa arsurinakax » patria» jan ukax «matria» ukjam qilqt'atawa. 21ni uru anata phaxsinx Día Internacional de la Lengua Madre ukjam uñt'ayatawa.1999ni maran UNESCO ukan uñt'ayata. Portugués arux Lingüística ukatax cultura uksans wali laqanchatawa, jawillt'atapxtawa, aka qilqat tuqir mant'apxañanakamataki, nayrïr novela portugués arur chiqanchata [pt], Milagrário Pessoal – sata José Eduardo Agualusa jupaw qilqt'irixa.\nBlog Mértola uka qilqatan qilqatawa, Carlos Viegas jupax Milagrário Pessoal es ukxat qilqi:\nportugués arur mä munasiw uñt'ayawi, walja portugues arsusirinakanitapata… arusan nayratapach mä ch'amanchat yatxatawi.\nPortugués arux kimsaqallqu jach'a markanx idioma oficial ukhamawa, Angola, Brasil, Cabo Verde, Guinea-Bissau, Mozambique, Portugal, São Tomé, Príncipe,Timor Oriental uka markanakana, pusi continentes África, América, Asia ukatx Europa jas uka markanakana. Uraqachanx (7.2% del planeta [pt])\nukatx variedad de dialecto ukas uka arunx utjarakiwa. Ukjamarakiw nternet tuqinx phisqhïr chiqanw wali arsuta , Internet World Stats ukarjamax niya 82.5ni waranqa waranqa usuarios ukjamanirakiwa. José Saramago jilaxa, mara t'aqa phaxsin 2010 maran jiwxi jupa sapakiw portugués arun Premio Nobel de Literatura ukan atipt'irixa, sanwa » janiw mä portugués arux utjkiti, jan ukasti portugueses arunakana» [pt] Agualusa qilqirixa, mä aruskipawin [pt] blog Porta-Livros ukan akham uñt'ayi:\nPartugués arux poturgués arsur jaqinakatakix mä aski lurawiwa.\nNovela jan ukax ensayo ukax portugués arunx novelat isthapiyañawa, sasaw Pedro Mexia yatiyirix (periodista) Politics of Language [Políticas del idioma, pt] p'iqinchat mä qilqatanx qilqt'i: Agualusa jupax ukapachparakiw uka aruskpawinx (entrevista) uñt'ayi, walja aski arunakaw chhaqtji sasina, ukatx uka chhaqtawirux jark'añaspawa».\nRui Azeredo, blog Porta-Livros utqinx, qhananchiwa [pt] uka historiax mä pretexto ukjamawa mä autor ukan atañpatakixa:\nMilagrário Pessoal, Bruno Vieira Amaral, blog Circo da Lama, uka juk'aptaw [pt] qilqatanx uñt'ayiw arunakax ch'amaniwa, arunakax poder ukhamaniwa. Amaral ukax Milagrário Pessoal uka qilqataruw qilqt'i:\nArunakax mä poder , política ukhamarakiwa. Ukax chiqapach nacionalista ukhamaw uñanchasispa, kamisatix élites brasileñas satanakax chiqpach tupi uka apellidunakwa apnaqapxana.\nJosé Leitão, blog Inclusão e Cidadania tuqinx, ukaruw yanapt'i [pt]:\nUka novelax política arutakix aski uñanchawiniwa, cientificos jaqinakarusa, lingüístas, política portugal arun chikanchasirinakarus p'arxtayiwa.\nMilagrário Pessoal blogósfera ukan ullart'ir amuyt'irinakax Reforma ortográfica ukatx portugués arun amuyt'apxi, amtawipax mayachthapiñawa, portugués aru arsurinakan may may markanakan khuskhachañataki, blog Porta-Livros, uka aruskipawinxa, Agualusa ukax uñt'ayiwa:\nJaniw jichjam portuguesa arsusir markanakan unxtasiwipax uñjasirikiti. (…) Ukax portugués arux juk'amp jach'anchasisk ukwa uñt'ayi.\nPedro Teixeira Neves, PNETLiteratura, ukan mä panka qilqata uñt'ayiwa [pt] ukatax jiskt'iwa:\nMoisés da Conceição qilqt'iwa, portuguesa aruxa, africana ukaw jach'ax sasa, arbe ukamp chikanchasitapata.\nJiskt'awipar jan jaysasaxa, Teixeira Neves satax «arux mä tesoro ukawa» [pt] ukatx sarakiwa:\nMä imat tesoro satax janiw mä arcan markanakax apnaqapk ukakiti, jan ukasti mä tesoro satax may may markanakan arsutak ukawa, uñt'awipax jach'awa, janiw psiqtirikiti; jaya maranakatpachaw arsuta.\nPaula Góes kullakaw aka qilqawimpix yanapt'asiwayi. Taqpach aka jamuqanakax Museo del Idioma Portugués ukan apaqatawa, São Paulo, Brasil uka markana.\n(en) ukan jaqukipiri\tEleanor Staniforth\nMuchas gracias por la traducción de mi artículo, Victoria!\nSaludos desde Portugal y Timor Leste 🙂\n4 Qasäwi phaxsi 2011, 5:32 am\nVictoria Tinta Q.\nGracias Sara, por tú comentario.\n5 Qasäwi phaxsi 2011, 4:02 pm


Russia: Jach’a Markpachan Inak Nuwt’asïwin Nayrar Sartäwipat Qhananchasiwayi · Global Voices Aymarata\nJaqukipäw uñt'ayata/apkatata 14 Lapaka phaxsi 2011 22:54 GMT\nAka uraqpachan sapa kutiw Rusia-nkir inak nuwt'asirinakax wali sumat uñt'atapxi. Jach'a markan jakasirinakan yatiyirinakapax amuyt'ayiw kunatti mä uñicht'äwix pulitikamp inak nuwt'asiñamp mayachthapitawa, kunjamati Rusia-n Alexander Karelin-an uñanchäwayata. Tata Karelin-ax Rusian-kir atipt'ir nuwt'asiriwa, ukat jichhax ajllit irnaqiriwa, khititi Asuntos Internacionales-an Rusia-nkir Duma-n Comité-pan irnaqiripawa.\nVladimir Anoshenko-x Belarusian National Champion nuwt'asirinwa, ukjamarakiw Universidad Americana-n inak nuwt'asiñ yatichirïnwa. Jupax maymar mä blog-apan qilqatat amuykipäna, kunatti Rusian-kir tamax wali irnaqiriwa:\nBlogSochi.ru, Juegos Olímpicos de Invierno-kir mä blog-ax 2014 Rusia-n nayrar apasïna. Jupax «Campeon Olímpico» ukjamaw uñt'ayasïna, ukampirus aruskipäwipan jupax askpach jichha luratanakap estado-tak irnaqirxamaw qhanstayi, kawkhanti mark Olimpico-tak wakichañtakiw ch'amanchasiñanakat aruskipasi.\nCompoundWrestling.com posted a video -x 2011-in Campeonatos Internacionales Rusos, kawkiriti jallu pachan Yakutia-n nayraruw apasiwayi. Qilqt'irix (video) wiriy uñicht'ayi:\nMosco-n (radio) rayruxa, Rusia-n Arupax Twitter-an Campeonato de Lucha Libre de la Juventud Mundial sambo-t yatiyäna:


Mateo 3 - Holy Bible [Aymara Bible 1997] - (Mat 3)\nUca urunacansti, Bautisiri Juanajj Judea wasararuw jutäna Diosan arunacap parlasa.\nSaraquïnwa: “¡Take jan wali luratanacamatjja arrepientisipjjam, Diosan reinopaw jac'ancjje!” sasa.\nUca Juanatsti Isaías profetajj aqhamwa khanañcharaquïna: “Mayni jaken arupaw wasaran wali jach'ata ist'asi: ‘Tatitun thaquipa asquichapjjam; uca thacsti chekaptayapjjaraquim’ ” sasa.\nUca Juanan isipasti camello t'awrat luratänwa, cinturonapasti mä lip'ichit lurataraquïnwa, t'ijut'ijunacwa mank'erïna, uqhamarac montenquir misq'inacampi.\nJupan ucarusti jutapjjaraquïnwa Jerusalenata arunacap ist'añataqui, take Judea tokenacatpacha, uqhamarac Jordán jawir jac'anquirinacasa.\nJupanacan juchanacapat arsusitapatsti, Juanajj Jordán jawiranwa jupanacar bautisäna.\nCunapachatejj Bautisiri Juanajj uñjcäna fariseonacaru, uqhamarac saduceonacarusa ucqhajj sänwa: “¡Jumanacajj catari casta jakenacäpjjtawa! ¿Qhitiraqui jumanacarusti yatichapjjtamsti Diosan jach'a colerasiñapat jaltañsti?\nJichhasti jumanacajj sumay sarnakapjjam, arrepientisipjjatamatsti asqui luräwinac uñacht'ayapjjaraquim.\nJaniraqui jumanacajj ‘Abrahaman wawanacapäpjjtwa’ sapjjamti, Diosasti aca kalanacatsa Abrahaman wawanacapjj sartayaspawa.\nUcampis sapjjaracsmawa, niyawa hachajja kokanaca saphitpach phat'arañatakejja uscuta, jan cuna achu churiri kokasti phat'anucutawa, ucatsti ninaru phichantataraquiwa.\nNayasti chekpachansa umampiw bautisapjjsma, jumanacar arrepientisir uñjasina, ucampis qhititejj nayat khepajja jutcani ucajj Kollan Ajayumpi, ninampiraquiw bautisapjjätam. Jupapï nayat sipan juc'ampi ch'amanejja, nayasti jupan wisqhup apañataquis janiw asquïcti.\nNiyaw jupan amparapanqui trigompi, jipimpi jaljañ wayrachirejja. Jaljasinsti trigorojja imaraquiniwa, jipsti jan jiwquir ninaruw phichantaraquini” sasa.\nUcapachasti Jesusajj Galilea toket jutasinwa Jordán jawirarojj purïna, cawquinccäntejj Bautisiri Juanajj ucqharu, bautisayasiñataqui.\nBautisiri Juanasti janiw Jesusarojj bautisañ muncänti, ucatwa säna: —Jumaw nayarojj bautisañamajja, ¿jichhasti nayamp bautisayasirit jumajj juttajja? —sasa.\nJesusasti ucjjarojj saraquïnwa: —Jichhajj uqhamaquïpsama, waquisiw Diosan munañap phokhañasajja —sasa. Ucatwa Juanajj Jesusar bautisäna.\nCunapachatejj Jesusajj bautisatäjjän ucqhajja, umatwa mistunjjäna, ucatsti mayacwa alajjpachajj jist'artäna, Jesusasti uñjaraquïnwa Kollan Ajayurojj palomar uñtat jupjjar sarakasinquiri.\nAlajjpachatsti ist'asiraquïnwa mä aru aqham siri: “Acawa munat Wawajjajja, cawquïrirutejj nayajj ajllista ucajja” sasa.


Global Voices Aymarata · Medios ciudadanos ukan qillqatanaka Aka tuqita Panamá\nIsturyanaka Aka tuqita Panamá 2 llamayu phaxsi 2013\nCervecería Barú-x Federación de Fútbol Panameño-ruw jan Walt’ayi Qillqiri Ariel Moreno · Citizen Media Ricardo Martinelli Jilïr Irpirix mä “tweet” usküna, ukat ukax jila kullakanakaruw ch’axwayäna, ukjamïpans taqikunaw walir kutt'aski.\n29 taypi sata phaxsi 2012\nPanamá: Martinelli Jilïr irpirix markarux kamchi (Ley) 72 uka t'unjañ amatwa yatiyi Qillqiri Ariel Moreno · Citizen Media Ricardo Martinelli jilïr irpir panameñux cadena nacional uksaw yatiyawayi Kamachi (Ley) 72 ukat jan walt'awinakax utjki ukar chiqancht'asa, uka Kamachix Colón uksan Zona libre uñt'atak... 23 willka kuti phaxsi 2012\nPanamá: ‘Songo’, machaqat yatxatat sarayïri Qillqiri Ariel Moreno · Arte y Cultura Panameño Edilberto González Trejos ukasti redes sociales, blogosfera ukanakatx “Songo” sat sutimpiw sarayi. Ukatx jupax yatxatatjamax Panamá markan taqi khitinakatix blogs ukat redes sociales ukanakamp... 25 qasäwi phaxsi 2012\nPanamá: “Ngäbe-twa, Buglé-twa, Panameñ@-twa” Qillqiri Silvia Viñas · Citizen Media Jichha maranaxa, redes sociales ukaruw jallallt’ata, Ngäbe-Bugle ukan indiginanakan ch’axwawinakapaw sumpin uñt’ayasi. Anata phaxsin Ngäbe-Bugle ukankirinakax Panamericana thakhi sit’antapxäna, minería ukxat arst’asina ukhamarak “maymarax kunati... 10 achuqa phaxsi 2012\nIbero-americano blogueo atipt'asiwix q'axull wayn tawaqunakaruw jawillt'i “¿Kunsa ullaraskta?” ukham jiskt'ampi Qillqiri Silvia Viñas · Enlace · Argentina 19 anata phaxsi 2012\nPanamá: Markachirinakax mineria arxatasax qalanakampiw thakhi jist'antapxi Qillqiri Ariel Moreno · Citizen Media Ngäbes Buglés ukan markachirinakax Panamericana, chiriqui chiqapana, jist'antatapxiwa. Kunati gobiernomp explotación minera ukat aruskipapkatayna, uk gobiernox phuqhañap mayipxäna. Internetanx Martinelli p’iqinchirir ukjamarak markachirinakan luräwinakapat uñt'ayapxi.\n14 mara t'aqa phaxsi 2011\nPanamá: Mayni Comentarista de boxeo uksankir jilaw jilïr irpiriñatak sarañ amti Qillqiri Ariel Moreno · Arte y Cultura Jutïr chhijlläwitak pä mara utjkipanxa, Panamá markanx yatiyaw yatiyir taypinakanx niyaw mayni comentarista deportivo Juan Carlos Tapia jilaw jilïr irpiritak candidatjam saran sas yatiyäwinakax apnaqasxi.\nPanamá: Minerutuq Kamach Chikatpachaw Jaqukipatani Qillqiri Ariel Moreno · Citizen Media Mark irpirix Ricardo Marinelli, jichharmanthix sawataynäwa, aka kamachix chikatpach chhaqayataxaniw sasina, aka kamachi kimsaqallqux (8) mayjt’aykix aka codigo minerutuqiru. P'arxtawix redes sociales tuqinx janiw uñt'ayatakatanati.\nPanamá: Sullkanakar Jist’antañ Watañ Utanw Nina Naqtawix Ch’axwaw Uñstayi Qillqiri Ariel Moreno · Citizen Media Mä nina nakatawix sullkanakar jist'antañatak utatuqinx mä p'arxtaw Twitter ukhamarak blogs panameños satanakatkix utjawayi. Maysat pallapallanakax jupanakakiw arsusiñ munapxi, ukhamarak arjatasiña, ukhamakipansti, panameñunakax mayt'apxiwa ukjamarkiw... 6 jallu qallta phaxsi 2010


Global Voices Aymarata » Twitter ukax mexicanonakarux “corresponsales de guerra» ukanx mä uñanchirjamaw tuku · Global Voices Aymarata » Print\nJaqukipäw uñt'ayata/apkatata 23 Qasäwi phaxsi 2013 20:01 GMT 1\t · Qillqiri Periodismo Ciudadano Jaqukipiri Esteban Mamani\nCategoria-naka: Latin America, México, Citizen Media, Guerra & Conflicto, Media & Journalism\nMexiconx yanqhaqullat yatiñax jiwañamp sasiwa. Markachirinakas yatiyirinakas axsarjayatapxiwa ukatsa yanqhachawit  yatiyaw qhanstayatatx jiwayataw  jikxatasipxi, jallukjam markarux yatiyapxi. Ukjam chijinkasax waljt’at mexicanonakaw markachirinakan yänakap apnaqapxi, ukjamat tiroteos ukata, arknaqañanakata, jiwayatanakata, katuratanakat yatiyañataki, ukatx ch’usa yatiyäwi phuqhantasaw markan uñt’at yänak jaytawayxasax sarxapxi.\nSara Plaza Écija Periodismo Ciudadano  ukanx mä machaq yatxatataw markachirinakan yänakapatx `ch’axwawit machaqat yanapt’irinakakaspas’ ukjam Mexicon uñstayapxi. akhan Sara kullakan qillqat uñacht’ayanipxsma, akasti Creative Commons Reconocimiento 3.0 Unported (CC BY 3.0) jallukat mayitawa.\nJamuqata Power_Surf ukana, Creative Commons (CC-BY-3.0) ukat mayita, Wikimedia Commons ukatayptuqi.\nEstadounidensen mä yatxatata, machaqat uñstir amuyunak qillqt’at irnaqata, Mexiconx Twitter ukankirinakasti askinjam nayriri yatiyawinak markana narcotrafico ja ukatuqitx yatiyapxi, ukat yatiyaw yatit yänak katxarusa.\nAkjam qillqata “Ch’axwata Machaq Yanapt’asirinaka”: ““Ch’axwata Machaq Yanapt’asirinaka”: Auge De Los Medios Ciudadanos En La Guerra Urbana ” [en], akniri markanakana Reynosa, Monterey, Veracruz o Saltillo, twitter ukan yanapt’asirinakax katuratanakata, teroteos ukata, ch’axwthaphtawinakat yatiyapxi, Mexico markan yanqhaqull utjatapata, ukjam sasaw uñt’at yatiyäwinakanx yatiyanipxi. Aka yatiyäwix sapakutiw juk’amp mexicanonakatakix miranti, ukat akasti markata jan askinjam jach’a yatiyäw yatiyirinak utjatapata.\nYatxatawixa, Microsoft Research  [en] ukana, yatintirinakax yatiyawinak turkt’asaw yatxatapxi, ukatx markanakan jakir jaqinakax Mexiconx yanqhaqullanaktuq ch’axwasaw jakapxi. Ukjam markachirinakax waljt’at redes sociales ukatuq apnaqas uñjapxi, ukats yaqha markachirinakarus markanakapat jan walt’awitx yatiyapxiwa. Ukampirusa markanakan medios “curadores” ukjam uñstatapatx yatxatañawa, akasti, akjam sata, markachirinakax chaxwat yanapt’asisaw yatiyaw mirantayas irnaqapxi. “Mä qutucht’at jaqinakawa, `curators’ ukjam sutincht’ata, ukatx redes sociales ukan waljt’at arkirinakaw utji, ukats jupanakax askinjam markapat arxatas atxapxi”, ukjam Andrés Monroy-Hernández-ax sana, jupasti mä uñstayir yatxatirjama.\nYatxatäwix pusi markanakan jilpach yanqhachat jikxatasi, Reynosa, Monterey, Veracruz, Saltillo ukamarkanakana. Ukat uñjat yatisax tweets, hashtag ukanakan thaqatawa, ukatw Twitter ukankirinakax yatiyäwinakamp yanapt’asinipxi. Ukat tweets ukanw jilpachax mä chiqaru, mä markanakaru “tiroteo” ukjam arunakamp uñt’ayapxi. Tweets ukanakax “servicio público” ukjamapkaspas ukjam sartapxi, ukatw markankirirux jithiqtapxam thiyatuqinakat sas amuyt’ayapxi. “Curadorenakaxa” waljt’at arkirinakw katxaru, ukat tweets ukans kikiparaki. Akax yatiyäw jikxatirinakata ukat chikacht’asinipxi jupanakata yatisi. Ukat“yatxatäwix uñacht’ayiwi, mexicanonakax redes sociales ukx 61% ukj apnaqapxi, ukatx Twitter ukx 20% ukjakraki. Mexiconx población online ukax niya 4.2 % ukjwa yanqha qulltuq ch’axwatat Twitter ukan uñacht’ayani”, ukham Monroy Hernández uka jilatx qhananchi.\nMexicon yanqhachäwix ch’uxña qulltuq ch’axwañatx yapxattiwa, ukatx yatiyäwi yatiyirinakasti mä amtanakaruw tukupxi, ukjamatsti, markata yaqhipa yatiyäwi yatiyirinakax wakichäw yatiyañanakatx amukt’ataw uñjasipxi. Ukatwa, “curadores” ukanakax wakiskir yatiyañ uñjapxi. Yatxatirinakax aka machaq “corresponsales de guerra” jupanakampix aruskipt’añ yant’apxäna, ukat jupanakatx yaqhipax janiw uñt’ayasipkiti, axsarapxiwa, periodistas tradicionales jupanakjam kipkw pursna sasa.\nURL to article: https://aym.globalvoices.org/2013/04/5745\n “Ch’axwata Machaq Yanapt’asirinaka”: Auge De Los Medios Ciudadanos En La Guerra Urbana: http://research.microsoft.com/apps/pubs/default.aspx?id=182251


Bolivia markan juphatx lichiw lurataxani\n2 uru lapaka phaxsinaw nayrïri planta del mundo productora de leche de quinua ch�allxatt�ataxani.\nBolivia markan walja jupha achutapatxa, nayrïri fábrica juphat leche lurañataki utjxani (primera planta del mundo productora de leche de quinua), jupha achux janchisataki walja ch�amañchirinakanitapata. Uka jach�a amta phuqhasiñapatakix 20 uru lapaka phaxsinaw ch�allxatt�ataxani.\nÓscar Alcaraz del Castillo, empresa estatal Pro Bolivia irpirix yatiyawayiwa, nayrïri fábrica jupha lichi lurañatakix Uyuni municipio, Potosí departamento-tuqinaw lurayatäni. Sapüruxa, 3.500 litros ukja lichiw may maya muxsa q�aphinakani utjayatäni, ukatx sapa bolsa lichix Bs 6 ukjakirakiniw chanipaxa.\nJutïrinakansti, sapürux 4.800 litros ukja lichiw lurañax amtataraki, ukatakix Unión Europea ukjamaraki Fundación Fautapo jupanakaw un millón de bolivianos qullqimp yanapt�asiwayapxi, ukjamat Bolivia markan juk�ampi irnaqäwix utjañapataki.\nJichhax 283 jupha achuyirinakaw Potosí departamento-tuqinx mäki irnaqt�apxani, ukatx juphat lichi lurt�atas anqa markanakarux alxatarakiniwa, kunati juphax walja ch�amañchirinakanitapatxa, uraqpachanwa wali munata.\nKawkins juphax jilpach achuyata �departamentos productores de la quinua�\nJuphax akïri departamento-tuqinakanaw jilpachax achuyata: Potosí, La Paz, Oruro, Cochabamba ukakikparaki Chuquisaca; uksa markanakanx walja kasta juphaw achuyata: janq�u jupha, wila jupha, ch�iyar jupha yaqhanakampi.\nJuphax khaya maranakatpachaw suni uraqituqinakan laq�a achachila awichanakax achuyapxatayna, jupanakax jupha manq�t�asisinxa janiw jasaki usuntapxirikataynati, ukampis wali ch�ikhipxataynawa.


Global Voices Aymarata » Iran-an Chat ukax jan wali aruti. WeChat Ukax Jark’antatawa · Global Voices Aymarata » Print\nJaqukipäw uñt'ayata/apkatata 24 Jallu qallta phaxsi 2013 14:04 GMT 1\t · Qillqiri Farid Jaqukipiri Elias Quispe Chura\nCategoria-naka: Medio Oriente & Norte África, Irán, Citizen Media, Libertad de Expresión, Tecnología\nRepública Islámica-n Internet churirinakax WeChat  uk jark'antawayapxi sasaw blog-anakampin sityunakampin yatiyäwinakax qhananchi. WeChat ukax Redes Sociales ukaruw teléfonos inteligentes apnaqirinakarux mantayi. Ukch'añkamax mayni Irán jilïr irpirin mä pä ministrunakapax yaqha arkirinakamp aruskipañatakiw may may Redes Sociales ukanak apnaqapxaraki, iran-inkir markachirinakax Facebook-ar mantañat tuwatapxiwa.\nIran-n Vatan Dust-ax yatiyäwit akjam arsüna :\nFaaar Ranak arsukirakiwa :\nIraninkir blog apnaqir Gilboygreen-ax akjamarak qilqt'i :\nKunats República Islámica-x WeChat ukar jan wal lurpacha. Jupanakax jaqich arskan sasaw llakisipxi. Jichhürux [mä aplikasyun] jichh apaqapxpacha. Kunats jan jila kullakanakan aruskipañanakap munapkpacha. Jilïr irpirinakax akatuqit qhananchapxañapawa. Canal de televisión ukas aruskipañatakix jark'atawa, ukat kunjams jaqix jan walinakap askichapxaspa… Jan “chat” uka arur asxaramti. Chat ukax taqin uñt'atawa.\nYaqha blog apnaqir 1ironi-x qilqt'arakikiwa :\nIran-inkir chachax machaq  jilïr irpiriruw sawkasisjam amparamp luqch'uki:\nURL to article: https://aym.globalvoices.org/2013/12/6279\n akjam arsüna: https://twitter.com/vattandoost/status/413718446560387072


Argentina, Chile ukat Bolivia markanakan #Dakar2015 ukar suyasipki · Global Voices Aymarata\nArgentina, Chile ukat Bolivia markanakan #Dakar2015 ukar suyasipki\nJaqukipäw uñt'ayata/apkatata 31 Jallu qallta phaxsi 2014 22:44 GMT\nAka blog ullart'apxañäni English, বাংলা, Malagasy, Français, Español\nCarreras automovilísticas Dakar, ukax 4 uru chinuqa phaxsit 2015 maran qalltasini ukax latinoamericano ukanx: Argentina, Chile ukat Bolivia kimsa markaruw purt'ani 13 uruw phuqhasini.\n2015 Buenos Aires markat 4 uru chinuqa phaxsin qalltani, ukatx aknïr markanakawj makiptani Villa Carlos Paz, San Juan, Chilecito ukatx Cordillera de los Andes makiptani ukatx Copiapó Chile markaru ukatx Antofagasta Iquique markaruw purini. Ukatsti khä Uyuni Bolivia markaruw purini, ukatsti Chile ukanjamarakiw kutt'awayxani Buenos Aires markar puriñkama. 2014 maranjamx Perú markachiqx janiw makiptawaykaniti.\nLatinoamérica uksanx 2009 maratpachaw atipt'asiwix utjawayi, ukatx París-Dakar, ukatw utjañapana, ukax janiw phuqhasiwayxiti, kunalaykuti pusi franceses ukat kimsa militares mauritanos ukanakar jiwayapxatapata.\nDaniel Hernandez jupan blogupanx Diario Vasco ukanx Dakar 2015 ukatak purinxatapatw qillqt'i:\nAkurunakax Le Havre k'añaskunakax purinxiwa; 645 k'añaskuw purini, ukankax askinjam uñakiptatawa.\nDakar 2015, ukax wakicht'irinakan pajinapan&nbsp uñjapxasma;


Isaías 19 - Holy Bible [Aymara Bible 1997] - (Isa 19)\nEgipto marca toke profecía arunaca: “Tatitur uñtapjjam, Egiptoruw jutasqui mä jaliri kenayar lat'jjatata. Jupa nayrakatansti Egipton diosanacapajj qhathatipjjewa, Egiptonquir jakenacasti wal ajjsarapjjaraqui.\nUcampis nayajj Egiptorojj mä khoru uywiriruw catuyäjja, mä khoru reyiraquiw jupanacarojj apnakani.” Uqham siw take ch'amani Tatitojja.\nNilo jawiran umanacapajj wañt'jjaniwa, k'ala wañaraquiw tucuwayjjani;\numa k'awanacasti wal thujsani. Egipton jalir umanacasti juc'at juc'atwa wañt'awayjjani, uca uma jac'an utjir alinacas wañsuwayjjaraquiniwa;\nNilo jawira lacan utjir alinacasa, uqhamaraqui uca jac'an take yapunacasa k'alaw wañsuwayjjaraquini, janiw mayampis utjcjjaniti.\nQhitinacatejj Nilo jawiran chawlla catupjjerïcän ucanacas walracwa jachapjjani, jaqhusipjjaraquini; känanacap umar jakontirinacasti wal llaquisipjjaraquini.\nLino telanac irnakerinacasa mayjt'ataw jicjjatasipjjani; tela sawurinacasa, uca tela chhajjririnacasa llaquisipjjaniwa.\nTela sawurinacas wali chuyma cawcst'ataw uñjasipjjani, take irnakerinacasa wali mayjt'ataw uñjasipjjaraquini.\n¡Zoanan jilïrinacapa, cunja lokhëpjjtasa jumanacajja, Egipton suma amuyt'ayirinacapasa, ucampisa uca amuyt'ayirinacajj lokhe amuyt'irinacawa! ¿Cunjämrac faraonarusti sapjjesti: “Nanacajj wali yatiñan jakenacan wawanacapäpjjtwa, nayra reyinacan wawanacapäpjjtwa” sasasti?\n¿Faraón, cawquincaraqui juman yatiñan jakenacamasti. Jumar yatiyañataqui uqhamaraqui khanañchañataqui, cuntejj take ch'amani Tatitojj Egiptotaqui amtqui ucanacsti?\nZoananquir jilïrinacajj wali lokhenacawa, Menfisanquir jilïrinacas sallkjayasipjjaraquiwa, provincianacan jilïrinacapasti Egiptorojj pantat thaquinjamwa irpapjje.\nTatituw jupanacjjaru churi pantjayiri ajayunaca; jupanacasti Egiptorojj pantat thaquinjamwa irpapjje, take cuna lurañapansa, cunjämatejj mä machat jakejj wak'jasi, liwinaktaraqui uqhama.\nJan qhitis p'ekëpati, janiraqui wich'inqhäpasa, palmera alïpasa jan ucajj sokosa alïpasa, janipuniw Egiptotaquejj cunsa lurirjamäpcaniti.\nUca urunjja Egipcio jakenacajj warminacjamaw tucjjapjjani, wal ajjsarapjjani qhathatipjjaraquiniwa take ch'amani Tatitur jupanac toke sartir uñjasajja.\nEgipcio jakenacajj Judá marcataquejj qhathatipjjaniwa; sutip amtasaquiw qhathatjjapjjani. Take ch'amani Tatitun Egipto marcatac amtatanacap yatisasti wal qhathatipjjani.\nUca urunacasti Egiptonjja pheska marcanacaw utjani hebreo aru parlirinacajja, jupanacasti take ch'amani Tatituncañwa juramentompi arsupjjani. Uca marcanacat maynïristi Inti Marca satäniwa.\nEgiptonsti uca urunjja mä altaraw utjaraquini Tatitur loktata, korpanacap jac'ansti mä kalaraquiw sayt'ayatäni Tatitutac sata.\nUca kalasti Egipto marcanquir jakenacajj take ch'amani Tatitut amtasipjjañapataqui uscutäniwa. Cunapachatejj jupanacajj Tatitut yanapa mayisipjjani jupanacar nuwirinacat arjjatañapataqui, ucapachasti Tatitojj jupanacataquejj mä khespiyiri qhitanini, jupanacar arjjatañapataqui, uqhamaraqui khespiyañapataqui.\nTatitojj egipcio jakenacampejj uñt'ayasiniwa, jupanacasti Tatiturojj catokapjjaraquiniwa juparuquiraquiw uñt'asipjjani, sutipjjaru culto lurapjjaraquini, sacrificionaca, ofrendanac loktapjjaraquini. Tatiturusti arsüwinacwa arsupjjani, uca arsutanacaparusti phokhapjjaraquiniwa.\nTatitojj Egipto marcarojj chhojjrinchrantaniwa, ucatsti c'umara tucuyaraquini. Jupanacasti Tatituruw maqhatjjapjjani, Tatitusti jupanacatjja qhuyapt'ayasiniwa kolljjataraquiniwa.\nUca urunsti mä jach'a thaquiraquiw utjani Egiptot Asiria marcacama. Asirio jakenacasti Egiptoruw purinipjjani, Egipcio jakenacasti Asiriaruraqui, Asirianquir jakenacasa Egiptonquir jakenacasa mayaquiw Tatiturojj yupaychapjjani.\nUca urunsti Israel marcajj Egiptompi Asiriampiw chicachasini, ucatsti aca oraketaquejj Israelajj mä bendicionäniwa.\nTake ch'amani Tatitusti jupanacarojj bendiciraquiniwa aqham sasa: “Nayaw bendista Egipto marcajjarojja, Asiria marcasti nayan uscutawa, Israelasti nayan marcajjawa, nayaw jupanacarojj bendista” sasa.


Miqueas 3 - Holy Bible [Aymara Bible 1997] - (Miq 3)\n“Ist'apjjam jichhajj Israel marcan gobernantenacapa, uqhamarac jilïrinacapa, jumanacajjaya cuntejj chekäqui, asquïcaraqui ucjja yatipjjañamächejja.\nUcampis cunatejj asquïqui ucjja uñisipjjtawa, ñankhäqui ucwa munapjjaractajja. Marcajjarusti lluch'supjjaractawa, k'ara ch'aqha jaytapjjaractajja.\nMarcajjarojj jacquirpachwa mank'antapjjtajja; lip'ichipsa lluch'supjjtawa, ch'aqhanacapsti p'aquirapjjaractawa; phayasiñ aychäcaspas uqhamwa uñjapjjaractajja.\nMä uruw jumanacajj Tatiturojj arnakasipjjätajja, ucampis jupajj janiw jumanacarojj ist'apcätamti. Qhaya urunacansti jumanacatjja imantasjjaniwa, ñankhanaca lurapjjatanacam laycu.\n“Marcajjasti pantat thaquinacanjamwa sarasqui, cawquïri profetanacatejj sallkjapqui ucanac laycu, uca profetanacasti, qhitinacatejj jupanacar mank'ayqui ucanacarojj suman sarnakasiñwa yatiyi, ucampis qhitinacatejj jan mank'añ churqui ucanacarusti ‘nuwasiñaw utjani’ sapjjaraquiwa. Tatitusti uca profetanacarojj siwa:\n“Jumanacajj janiw jichhajj arumanacajj unañchanaca uñjcjjapjjätati jutir urunacata, ni ch'amacanacansa cunatejj khepa urunacan utjani ucanacatsa parlcjjapjjätati” sasa. Uca profetanacataquisti intejj jalantjjaniwa, urusti jupanacataquejj ch'amact'jjaraquiniwa.\nUcampis nayarojja Tatitun ajayupaw phokt'itu, ch'amapampi, cheka cancañapampi, uqhamarac jan ajjsarañampi, uqhamat Israel marcaru Dios contra sayt'asitapa, uqhamarac juchapata khanañchañajjataqui.\n“Ist'apjjam jichhajj aca arunaca Israelan marca apnakerinacapa, uqhamarac jilïrinacapa, jumanacasti cunatejj chekäqui ucjja uñisipjjtawa, uqhamarac cunatejj asqui lurañäqui ucsa maysaruw k'ewipjjtajja.\nJumanacajj Diosan Jerusalén marcapjja jake jiwayañanacjjaru, uqhamarac cunatejj jan chekäqui ucanacjjaruw sayt'ayapjjtajja.\nMarcanquir juesanacasti kollke chilltayasipjjaraquejja, sacerdotenacasti kollke laycuquiraquiw yatichapjje, profetanacasti profecía arunacapjja aljapjjaraquiwa; ucatsti parlapjjaraquiwa Tatitojj jupanacampïcaspa uqhama, sapjjaraquiwa: ‘Tatituw jiwasampïsqui, janiw cuna jan walis pasquistaspati’ sasa.\nUcatpï Diosan Jerusalén marcapajj jumanacan juchanacam laycu khollinokata uñjasinejja, mayjaru willthapitaraqui, templojj cawqhancquitejj uca kollus koran korantataw uñjasini.”


Global Voices Aymarata » Siria: Tanques sat illapt’ir k’añaskunakax Hama markaruw Ramadán uru purikpan mantapxi · Global Voices Aymarata » Print\nSiria: Tanques sat illapt'ir k'añaskunakax Hama markaruw Ramadán uru purikpan mantapxi\nJaqukipäw uñt'ayata/apkatata 12 Lakan phaxsi 2011 12:35 GMT 1\t · Qillqiri Jillian C. York (es) ukan jaqukipiri\tElizabeth Rivera, Victor Paco Montevilla\nCategoria-naka: Medio Oriente & Norte África, Siria, Citizen Media, Human Rights, Política, Protesta\nAka uñart’awix (post) jiwasan jach’a uñakipaw pä waranq tunka mayani marana Siria markan arsuwinakatawa .\nRamadán jak’axa, Hama markar pallapallanakaw mantapxi, Hama markar mantapxi  [en] yatiyawinx siw, pusi tunka jaqinak jiwayas  [en] niya tunka mayani arumirj uras saraqkipan samarañ ur kimsa tunka urunak saraqkipan willka kuti phaxsita. Jaljatawix mayjt’ayawiyiw sapa mayn sirionakan amuyunakapa, masacres  kunatix Hama markax uñjasiwayiw aka pachax jach’ jach’a mulljawina.\nJuk’amp tuitenakax (tuiteos) aka alwa urasax yatiyaw chint’anak uñacht’ayapxi, waljan Siria markan ukhamarak anqankirinakax irjapxiw jiwayawinaka, yaqhipanakax phiñasipxiw kunatix amuyapxiw yaqha markanakar q’aymjamanaka. Ukampirus, yaqhanakax, Hama markan yatiyawinak uñjasax pächasitaw arst’apxi. deekelgen963 , Hama markan yatiyawinak uñjasaxpächasitaw arst’apxi.\nChiqpach Yatiyawinakax puriw Twitterata, mayaw qhansti. Debkafile yatiyiwa: «Uma, q’ixuq’ix\nkallis ukhamarak jayat jawsañatak yänakas pusi patak waranqan Hama markan jakirinakatakix kharjatawa».\nImana, Hama markanx, yaqhip jakkir jamuqanakax uñstxiwa.\nMä khatatit jakkir jamuq Shams News Network  yatiyaw Tama (Red Noticiosa Shams) uñast’ayiw jach’a purakan Lata illapt’irinak markar manataskasa:\nYaqha widiyux uñacht'ayarakiwa:\nBBC, Shaimaa Khalil, Hama markatx siwa jakkir ukch’pach lurasiwit jamuqanak uñast’ayirinakarux, uka jakkir jamuqax anchitax akan uñjañaskiwa .\nJan Hama markan yatintat yatiyirinakampixa, yatiyawinakax utt’ayataw arnaqxirinak yatiyirinakamp ukhmarak markan jakirinakampiru, @wissamtarif  ukatx @malathaumran  khitinakatix wal waraqas aka jamuqanak ukhmarak jakkir jamuqanak uñjayasipxi.\nAka uñat’awix (post)jiwasan jach’a uñakipaw pä waranq tunka mayani maran Siria markan arsuwinakatawa .\nURL to article: https://aym.globalvoices.org/2011/08/2342\n jiwasan jach’a uñakipaw pä waranq tunka mayani marana Siria markan arsuwinakatawa: https://es.globalvoicesonline.org/cobertura-especial/protestas-en- siria-2011/\n Hama markar mantapxi: http://online.wsj.com/article/SB10001424053111903341404576479362539155514.html?utm_source=twitterfeed amp;utm_medium=twitter\n pusi tunka jaqinak jiwayas: https://twitter.com/#!/AlArabiya_Eng/status/97577417639604224\n Shams News Network: http://www.youtube.com/user/SHAMSNN\n akan uñjañaskiwa: http://qik.com/mubasher-hama\n pä waranq tunka mayani maran Siria markan arsuwinakatawa: https://aym.globalvoices.org../cobertura-especial/protestas-en-siria-2011/